text:
11 Mme ga diragala gore fela fa Jabine kgosi ya Hasore a utlwa ka gone, a roma kwa go Jobabe kgosi ya Madona le kwa kgosing ya Shimerone le kwa kgosing ya Akeshafe,2 le kwa dikgosing tse di neng di le kwa bokone mo kgaolong e e dithaba le kwa mabaleng a a sekaka kwa borwa jwa Kinerethe+ le kwa Shefela le mo mekolokong ya dithaba tsa Dora+ go ya kwa bophirima,3 Bakanana+ kwa botlhaba le kwa bophirima, le Baamore+ le Bahite+ le Baperise+ le Bajebuse+ mo kgaolong e e dithaba le Bahife+ fa mohapheng wa Heremone+ mo lefatsheng la Misepa.4 Ka jalo ba tswa, bone mmogo le mathibelelo otlhe a bone, setšhaba se se ntseng jaaka moshawa o o fa losing lwa lewatle ka bontsi,+ le dipitse di le dintsi+ thata le dikara tsa ntwa.5 Foo dikgosi tseno tsotlhe tsa kopana mmogo ka nako e di e beelaneng mme tsa tla tsa thibelela mmogo fa metsing a Merome gore di tlhabane le Iseraele.+6 Foo Jehofa a raya Joshua a re: “O se ka wa boifa ka ntlha ya bone,+ gonne ka moso mo e ka nnang ka nako eno ke tla bo ke ba tlogelela Iseraele botlhe ba bolailwe. O tla kgaola mesifa ya maoto a dipitse tsa bone,+ mme o tla fisa dikara tsa bone mo molelong.”+7 Mme Joshua mmogo le batho botlhe ba ntwa ba ba tsogologela ka tshoganyetso fa metsing a Merome mme ba ba wela godimo.8 Foo Jehofa a ba tsenya mo seatleng sa Iseraele,+ mme ba ba kgemetha le go ba latelela go ya go fitlha kwa Sidona+ o o nang le batho ba bantsi le kwa Miserefothe-maime le lebala la mokgatšha wa Misepa go ya kwa botlhaba; ba nna ba ba kgemetha go fitlha ba sa letla gore go sale mofalodi ope wa bone.+9 Morago ga moo Joshua a ba dira fela jaaka Jehofa a ne a mmoleletse: a kgaola dipitse tsa bone mesifa ya maoto,+ mme a fisa dikara tsa bone mo molelong.+10 Go feta moo, Joshua a retologa ka nako eo a thopa Hasore; mme a kgemetha kgosi ya teng ka tšhaka,+ ka gonne pele ga moo Hasore e ne e le tlhogo ya magosi ano otlhe.11 Mme ba kgemetha moya mongwe le mongwe o o neng o le mo go yone ka bogale jwa tšhaka, ba e senya.+ Go ne go sa tlogelwa selo sepe gotlhelele se se hemang,+ mme a fisa Hasore mo molelong.12 Mme Joshua a thopa metse yotlhe ya dikgosi tseno le dikgosi tsotlhe tsa yone mme a di kgemetha ka bogale jwa tšhaka.+ A di senya,+ fela jaaka Moshe motlhanka wa ga Jehofa a ne a laetse.+13 Ke metse e e neng e eme mo dithotaneng tsa yone fela e Iseraele e neng ya se ka ya e fisa, kwantle ga gore Joshua o ne a fisa Hasore e le nosi.14 Mme bomorwa Iseraele ba ikgapela thopo+ yotlhe ya metse eno le diruiwa . E ne e le batho botlhe fela ba ba neng ba ba kgemetha ka bogale jwa tšhaka go fitlha ba ba nyeleditse.+ Ba ne ba se ka ba letla ope yo o hemang go sala.+15 Fela jaaka Jehofa a ne a laetse Moshe motlhanka wa gagwe, Moshe o ne a laela Joshua+ jalo, mme Joshua a dira jalo. O ne a se ka a tlosa le fa e le lefoko mo go otlhe a Jehofa a neng a a laetse Moshe.+16 Mme Joshua a tsaya lefatshe leno lotlhe, kgaolo e e dithaba le Negebe+ yotlhe le lefatshe lotlhe la Goshene le Shefela+ le Areba+ le kgaolo e e dithaba ya Iseraele le Shefela wa yone,17 go tswa kwa Thabeng ya Halake, e e tlhatlogelang kwa Seire,+ le go ya go fitlha kwa Baale-gade mo lebaleng la mokgatšha wa Lebanona fa mohapheng wa Thaba ya Heremone,+ mme a thopa dikgosi tsotlhe tsa yone a di kgemetha a di bolaya.+18 Joshua o ne a lwa le dikgosi tseno tsotlhe malatsi a le mantsi.19 Go ne go se na motse ope o o neng wa dira kagiso le bomorwa Iseraele fa e se Bahife ba ba nnang kwa Gibeone. E mengwe yotlhe ba ne ba e tsaya ka ntwa.+20 Gonne go ne ga itshupa e le tsela ya ga Jehofa go letla dipelo tsa bone gore di nne logwadi+ gore ba bolotse ntwa kgatlhanong le Iseraele, gore a tle a ba neelele tshenyego, gore ba se ka ba akanyediwa+ ka tsela e e molemo, mme gore a ba nyeletse, fela jaaka Jehofa a ne a laetse Moshe.+21 Go feta moo, ka yone nako eo Joshua a tswa a ya go fedisa Baanake+ mo kgaolong e e dithaba, mo Heberone, mo Debira, mo Anabe le mo kgaolong yotlhe e e dithaba ya Juda le mo kgaolong yotlhe e e dithaba ya Iseraele. Joshua a ba senya+ mmogo le metse ya bone.22 Ga go na Baanake bape ba ba neng ba tlogelwa mo lefatsheng la bomorwa Iseraele. Ba ne ba sala+ fela kwa Gasa,+ kwa Gathe+ le kwa Ashedoda.+23 Ka jalo Joshua a tsaya lefatshe lotlhe, kafa go sotlhe se Jehofa a neng a se solofeditse Moshe,+ foo Joshua a le neela Iseraele go nna boswa ka dikabelo tsa bone, kafa ditsong tsa bone.+ Mme lefatshe le ne la se ka la nna le matshwenyego a ntwa.+
Dintlha Tse di Kwa Tlase
THANOLO YA LEFATSHE LE LESHA YA DIKWALO TSE DI BOITSHEPO


c: text/html

text:
16 Mme Jobe a araba a re:2 “Ke utlwile dilo di le dintsi tse di tshwanang le tseno.Lotlhe lo bagomotsi+ ba ba letshwenyo!3 A go na le bokhutlo jwa mafoko a a lolea?+Kgotsa lo gakatswa ke eng gore lo arabe?4 Le nna nka bua sentle fela jaaka lo bua.Fa fela meya ya lona e ka bo e nna kwa moya wa me o leng teng,A ke ne ke tla emelana le lona+ ka mafoko a a botlhale,Mme a ke ne ke tla lo+ thukuthela tlhogo?5 Ke ne ke tla lo nonotsha ka mafoko a molomo wa me,+Le kgomotso ya dipounama tsa me e ne e tla fokotsega—.6 Fa ke bua, setlhabi sa me ga se fokotsege,+Mme fa ke kgaotsa go dira jalo, ke eng se se tswang mo go nna?7 Ke gone fela jaanong a ntapisitseng;+O kgakgabaditse botlhe ba ba phuthegang le nna.8 Le wena o a ntshwara. Seo ke bosupi,+Mo popamo ya me e ntsogologelang. E itshupa fa pele ga sefatlhego sa me.9 Bogale jwa gagwe bo nkgagogantse, mme o nna a ntse a ntlhoile.+Ruri o mphuranyetsa meno.+Mmaba wa me o ntooletsa matlho a gagwe.+10 Ba mpuletse molomo wa bone thata,+Ba iteile marama a me ka kgobo,Ba nkokoanela ba le palo e kgolo.+11 Modimo o nneela basimanyana,Mme o mpiriganyetsa+ mo diatleng tsa ba ba boikepo.12 Ke ne ke iketlile, mme a ntshikinya;+O ne a mphamola ka fa morago ga molala mme a nthubaganya,Mme o ntlhoma jaaka selo se a se kwaileng.13 Batho ba gagwe ba ba hulang ka metswi+ ba a ntikanyetsa;O fatola diphilo tsa me+ mme ga a nne le bopelotlhomogi bope;O tshololela kgetsana ya me ya santlhoko fa fatshe.14 O nna a ntse a nthuba a mphunya diphatlhaphatlha;O sianela kwa go nna jaaka yo o thata.+15 Ke rokeletse letsela la kgetsi+ mo godimo ga letlalo la me,Mme ke sotlhomeditse lonaka lwa me mo loroleng.+16 Sefatlhego sa me se hubitse ka ntlha ya go lela,+Mme mo godimo ga dintshi tsa me go na le moriti o montsho,+17 Le mororo go se na thubakanyo mo diatleng tsa me,Le thapelo ya me e itshekile.+18 Ao tlhe lefatshe, o se ka wa bipa madi a me!+Mme a go se nne le lefelo la selelo sa me!19 Gape jaanong, bona! kwa magodimong go na le yo o supang ka ga me,Le mosupi wa me o kwa bogodimong.+20 Balekane ba me ke babueledi kgatlhanong le nna;+Leitlho la me le lebile kwa Modimong le tlhoregile boroko.+21 Mme go tshwanetse ga dirwa tshwetso mo gare ga monna yo o nonofileng le Modimo,Go tshwana le mo gare ga morwa motho le mongkaene.+22 Gonne go sa ntse go tla dingwaga di le mmalwa fela,Mme ke tla tsamaya ka tselana e ke se kitlang ke boa ka yone.+
Dintlha Tse di Kwa Tlase
THANOLO YA LEFATSHE LE LESHA YA DIKWALO TSE DI BOITSHEPO

robotstxt: allowed

filter: keep


text:
21 Manase+ o ne a na le dingwaga di le lesome le bobedi fa a simolola go busa, mme a busa mo Jerusalema dingwaga di le masome a matlhano le botlhano. Mme leina la ga mmaagwe e ne e le Hefesiba.2 Mme a dira se se bosula mo matlhong a ga Jehofa,+ go ya ka dilo tse di makgapha tsa ditšhaba+ tse Jehofa a neng a di lelekile fa pele ga bomorwa Iseraele.3 Ka jalo a aga gape mafelo a a kwa godimo a Hesekia rraagwe a neng a a sentse,+ a tlhomela Baale dibeso a ba a dira kota e e boitshepo, fela jaaka Ahabe+ kgosi ya Iseraele a ne a dirile; mme a simolola go ikobela+ lesomo lotlhe la magodimo+ le go le direla.+4 Mme a aga dibeso mo ntlong ya ga Jehofa,+ e Jehofa a neng a buile ka yone a re: “Ke tla baya leina+ la me kwa Jerusalema.”5 Mme a tswelela go agela lesomo lotlhe la magodimo+ dibeso mo malwapaneng a mabedi a ntlo ya ga Jehofa.+6 Mme a ralatsa morwawe molelo,+ a dira maselamose+ le go batla ditshupo mme a dira gore go nne le ba ba buang le meya+ le ba ba dirang tiro ya go bolelela pele+ ditiragalo. O ne a dira se se bosula mo matlhong a ga Jehofa ka selekanyo se segolo, go mo kgopisa.7 Go feta moo, a baya setshwantsho se se setilweng+ sa kota e e boitshepo se a neng a se dirile mo ntlong+ e Jehofa a neng a reile Dafide le Solomone morwawe ka yone a re: “Ke tla baya leina la me ka bosakhutleng+ mo ntlong eno le mo Jerusalema, e ke e tlhophileng mo ditsong tsotlhe tsa Iseraele.8 Mme ga ke na go tlhola ke dira gore lonao lwa Iseraele lo kgarakgatshege lo tswe mo lefatsheng le ke neng ka le naya borraabonemogologolwane,+ fa fela ba nna kelotlhoko go dira go ya ka sotlhe se ke se ba laetseng,+ le eleng molao otlhe o motlhanka wa me Moshe a o ba laetseng.”9 Ga ba a ka ba reetsa,+ mme Manase a nna a ba faposa gore ba dire se se bosula+ go feta ditšhaba+ tse Jehofa a neng a di nyeleditse fa pele ga bomorwa Iseraele.10 Mme Jehofa a nna a bua ka batlhanka ba gagwe baporofeti,+ a re:11 “Ka lebaka la gore Manase+ kgosi ya Juda o dirile dilo tseno tse di makgapha,+ o dirile ka boikepo go gaisa sotlhe se Baamore+ ba ba neng ba le pele ga gagwe ba neng ba se dira, mme a leofisa le ene Juda+ ka medingwana ya gagwe e e makgapha.12 Ke gone ka moo Jehofa Modimo wa Iseraele a buileng jaana, ‘Bona, ke tlisa masetlapelo mo Jerusalema+ le Juda, a fa ope fela a utlwa ka one ditsebe tsa gagwe di tla babang+ ka bobedi.13 Mme ruri ke tla namalatsa mo Jerusalema thapo e e lekanyang+ e e dirisiwang mo Samarea+ le sedirisiwa se se papanang se se dirisitsweng mo ntlong ya ga Ahabe;+ mme ke tla phimola+ Jerusalema gore a sale a le phepa fela jaaka motho a phimola mogopo o o se nang matshwaro gore o sale o le phepa, a o phimola gore o sale o le phepa a bo a o ribega.+14 Mme ruri ke tla latlha masalela+ a boswa jwa me+ ke a tsenya mo seatleng sa baba ba bone, mme ruri ba tla nna kgapo le thopo fela mo babeng ba bone botlhe,+15 ka lebaka la gore ba dirile se se bosula mo matlhong a me mme ba ne ba ntse ba nkgopisa ka metlha go simolola ka letsatsi le borraabonemogologolwane ba duleng mo Egepeto ka lone go fitlha mo letsatsing leno.’”+16 Gape go ne go na le madi a a se nang molato a Manase a neng a a tsholola+ a le mantsi thata, go fitlha a tladitse Jerusalema go tswa bofelelong jo bongwe go ya bofelelong jo bongwe, kwantle ga boleo jwa gagwe jo a leofisitseng Juda ka jone ka go dira se se bosula mo matlhong a ga Jehofa.+17 Fa e le ditiragalo tse dingwe tsotlhe tsa ga Manase le sotlhe se a se dirileng le boleo jwa gagwe jo a leofileng ka jone, a ga di a kwalwa mo bukeng+ ya ditiragalo tsa dikgosi tsa Juda?18 La bofelo Manase a lala le borraagwemogologolwane+ mme a fitlhwa mo tshingwaneng ya ntlo ya gagwe, mo tshingwaneng ya Usa;+ mme Amone morwawe a simolola go busa mo boemong jwa gagwe.19 Amone+ o ne a na le dingwaga di le masome a mabedi le bobedi fa a simolola go busa, mme a busa mo Jerusalema dingwaga di le pedi.+ Mme leina la ga mmaagwe e ne e le Meshulemethe morwadia Haruse go tswa Joteba.20 Mme a tswelela go dira se se bosula mo matlhong a ga Jehofa, fela jaaka Manase rraagwe a ne a dirile.+21 Mme a nna a tsamaya mo tseleng yotlhe e rraagwe a neng a tsamaile mo go yone,+ mme a tswelela a direla medingwana e e makgapha+ e rraagwe a neng a e direla le go e ikobela.22 Ka jalo a tlogela Jehofa+ Modimo wa borraagwemogologolwane, mme a se ka a tsamaya mo tseleng ya ga Jehofa.+23 La bofelo batlhanka ba ga Amone ba mo logela leano la boferefere mme ba bolaela kgosi+ mo ntlong ya yone.24 Mme batho ba lefatshe ba kgemetha botlhe ba ba neng ba logela Kgosi Amone leano la boferefere.+ Go tswa foo batho ba lefatshe ba dira Josia+ morwawe kgosi mo boemong jwa gagwe.25 Fa e le ditiragalo tse dingwe tsotlhe tsa ga Amone, se a se dirileng, a ga di a kwalwa mo bukeng+ ya ditiragalo tsa metlha ya dikgosi tsa Juda?26 Ka jalo ba mo fitlha mo phupung ya gagwe mo tshingwaneng ya Usa;+ mme Josia+ morwawe a simolola go busa mo boemong jwa gagwe.
Dintlha Tse di Kwa Tlase
THANOLO YA LEFATSHE LE LESHA YA DIKWALO TSE DI BOITSHEPO


text:
3 “Masigo mo bolaong jwa me, ke ne ka batla ene yo moya wa me o mo ratileng.+ Ke ne ka mmatla, mme ka se ka ka mmona.2 Tsweetswee, mma ke nanoge mme ke dikologe mo motseng;+ mo mebileng le mo dipatlelong,+ mma ke batle ene yo moya wa me o mo ratileng. Ke ne ka mmatla, mme ka se ka ka mmona.3 Balebeledi+ ba ba neng ba tsamayatsamaya mo motseng ba ne ba mpona, ‘Borra, a lo bone ene yo moya wa me o mo ratileng?’4 Ke ne ke ise ke ba fete thata fa ke bona ene yo moya wa me o mo ratileng. Ke ne ka mo tshwara, mme ka se ka ka mo lesa gore a tsamaye, go fitlha ke mo tlisa mo teng ga ntlo ya ga mmè le mo teng ga phaposi e e kwa teng ya ene yo o neng a nkimile.5 Ke lo ikanisitse,+ lona bomorwadia Jerusalema, ka ditshephe tse di namagadi kgotsa ka dikgama tse di tonanyana tsa naga,+ gore lo se ka lwa leka go tsosa lorato mo go nna kgotsa go lo kurusa go fitlha lone lo tsoga.”+6 “Ke eng selo seno se se tlang se tswa kwa nageng jaaka dithogomosi tsa mosi, se se nkgisitsweng monate ka mera le ka lebano,+ le ka lerojana la mofuta mongwe le mongwe le le nkgang monate la mogwebi?”+7 “Bonang! Ke sekanamelo sa gagwe, se e leng sa ga Solomone. Se dikologilwe ke banna ba ba thata ba le masome a marataro, ba ba tswang mo banneng ba ba thata ba Iseraele,+8 botlhe fela ba tshotse tšhaka, e le ba ba rutwang ntwa, mongwe le mongwe a na le tšhaka mo seropeng ka ntlha ya go boifa masigo.”+9 “Ke bolao jo bo kukiwang jo Kgosi Solomone a bo itiretseng ka ditlhare tsa Lebanona.+10 Dipilara tsa jone o di dirile ka selefera, ditshegetso tsa jone, ka gouta. Bonno jwa jone ke jo bo fetoletsweng mo mmaleng wa bobududu jo bo mokgona jo bohibitswana, bokafateng jwa jone bo tsentswe dilwana ka tsela e e rategang ke bomorwadia Jerusalema.”11 “Tswang lo ye go leba Kgosi Solomone lona bomorwadia Siona, ka serwalo sa dithunya tse di tshophilweng,+ se mmaagwe+ a neng a se mo logela ka letsatsi la lenyalo la gagwe le ka letsatsi la go ipela ga pelo ya gagwe.”+
Dintlha Tse di Kwa Tlase
THANOLO YA LEFATSHE LE LESHA YA DIKWALO TSE DI BOITSHEPO


text:
10 Mme Rehoboame+ a ya kwa Shekema,+ gonne Iseraele yotlhe e ne e tlile kwa Shekema go mo dira kgosi.2 Mme ga diragala gore fela fa Jeroboame+ morwa Nebate a utlwa seo fa a ne a sa ntse a le kwa Egepeto,+ (ka gonne o ne a tshabile ka ntlha ya ga kgosi Solomone,) Jeroboame a boa ka yone nako eo go tswa kwa Egepeto.+3 Ka jalo ba roma ba mmitsa, mme Jeroboame le Iseraele yotlhe ba tla ba bua le Rehoboame, ba re:+4 “Rrago ene, o ne a thatafatsa jokwe+ ya rona; jaanong wena dira gore tirelo e e thata ya ga rrago le jokwe+ e e boima e a neng a e baya mo go rona e nne motlhofo, mme re tla go direla.”+5 Foo a ba raya a re: “Mma go fete malatsi a le mararo. Morago ga moo lo boele kwa go nna.” Ka jalo batho ba tsamaya.6 Mme Kgosi Rehoboame a simolola go gakololana+ le banna ba bagolwane ba ba neng ba ntse ba direla Solomone rraagwe ka metlha fa a ne a sa ntse a tshela, a re: “Lo gakolola gore setšhaba seno se arabiwe jang?”+7 Ka jalo ba bua le ene, ba re: “Fa e le gore o tla itshupa o le molemo mo setšhabeng seno e bile o se itumedisa le go bua mafoko a a molemo le sone,+ le sone e tla nna batlhanka ba gago ka metlha.”+8 Le fa go ntse jalo, a tlogela kgakololo+ ya banna ba bagolwane e ba neng ba mo gakolotse ka yone, mme a simolola go gakololana le makawana a a neng a godile le ene,+ a e neng e le one a mo direlang.+9 Mme a a raya a re: “Lo gakolola+ gore re arabe jang setšhaba seno se se buileng le nna, se re, ‘Tlhofofatsa jokwe e rrago a e beileng mo go rona’?”+10 Makau a a neng a godile le ene a bua le ene, a re: “O bue jaana le batho bano ba ba buileng le wena, ba re, ‘Rrago ene, o dirile jokwe ya rona boima, mme wena, re e tlhofofaletse’; o ba reye o re,+ ‘Monwana wa me o monnye ruri o tla nna mokima go feta dinōka tsa ga rre.+11 Mme jaanong rre ene o ne a lo pega jokwe e e boima, mme nna, ke tla oketsa jokwe+ ya lona. Rre ene, o ne a lo kgwathisa ka dime, mme nna, ke tla lo kgwathisa ka dime tse di nang le mafuto.’”+12 Mme Jeroboame le batho botlhe ba tla mo go Rehoboame mo letsatsing la boraro, fela jaaka kgosi e ne e buile, e re: “Lo boeleng mo go nna mo letsatsing la boraro.”+13 Mme kgosi ya simolola go ba araba ka bogale.+ Ka jalo Kgosi Rehoboame a tlogela kgakololo+ ya banna ba bagolwane,+14 mme a tswelela go bua le bone go ya ka kgakololo ya makau,+ a re: “Ke tla dira gore jokwe ya lona e nne boima thata, e bile nna, ke tla e oketsa. Rre ene, o ne a lo kgwathisa ka dime, mme nna, ke tla lo kgwathisa ka dime tse di nang le mafuto.”+15 Mme kgosi ya se ka ya reetsa batho; gonne dilo di ne tsa direga di tswa kwa Modimong+ wa boammaaruri gore Jehofa a tle a diragatse lefoko+ la gagwe le a neng a le buile le Jeroboame morwa Nebate+ ka Ahija+ wa Moshilo.+16 Fa e le Iseraele yotlhe, ka go bo kgosi e ne ya se ka ya ba reetsa, batho jaanong ba fetola kgosi, ba re: “Re na le kabelo efe mo go Dafide?+ Gape ga go na boswa bope mo go morwa Jese.+ Mongwe le mongwe a ye kwa medimong+ ya gagwe wena Iseraele! Jaanong, iponele ntlo ya gago, wena Dafide.”+ Foo Iseraele yotlhe ya ya kwa megopeng ya yone.17 Fa e le bomorwa Iseraele ba ba neng ba nna mo metseng ya Juda bone, Rehoboame a tswelela go ba busa.+18 Morago ga moo Kgosi Rehoboame a roma Hadorame,+ yo o neng a okametse ba ba neng ba pateleditswe go tsenela tiro e e boima, mme bomorwa Iseraele ba mo kgobotletsa ka maje,+ mme a swa. Kgosi Rehoboame ka boene a kgona go palama kara ya gagwe a tshabela kwa Jerusalema.+19 Baiseraele ba nna ba tlhanogela+ ntlo ya ga Dafide go tla go fitlha mo letsatsing leno.
Dintlha Tse di Kwa Tlase
THANOLO YA LEFATSHE LE LESHA YA DIKWALO TSE DI BOITSHEPO


text:
16 “Ke buile dilo tseno le lona gore lo tle lo se ka lwa kgotšwa.+2 Batho ba tla lo leleka mo sinagogeng.+ Tota e bile, nako e etla fa mongwe le mongwe yo o lo bolayang o tla ithayang a re o diretse Modimo+ tirelo e e boitshepo.3 Mme ba tla dira dilo tseno ka gonne ga ba ise ba bo ba itse Rara le fa e le nna.+4 Le fa go ntse jalo, ke buile dilo tseno le lona gore, fa nako ya tsone e goroga, lo tle lo gakologelwe gore ke lo boleletse+ ka tsone.“Le fa go ntse jalo, dilo tseno ke ne ka se ka ka di lo bolelela kwa tshimologong, ka gonne ke ne ke na le lona.5 Mme jaanong ke ya kwa go yo o nthomileng,+ mme le fa go ntse jalo ga go na le fa a le mongwe wa lona yo o mpotsang a re, ‘O ya kae?’6 Mme ka gonne ke buile dilo tseno le lona khutsafalo+ e tletse mo dipelong tsa lona.7 Le fa go ntse jalo, ke lo bolelela boammaaruri, Go tswela lona mosola go bo ke tsamaya. Gonne fa ke sa tsamaye, mothusi+ ga a na go tla mo go lona ka gope; mme fa ruri ke tsamaya, ke tla mo romela kwa go lona.8 Mme fa ene yoo a goroga o tla naya lefatshe bosupi jo bo tlhatswang pelo ka ga boleo le ka ga tshiamo le ka ga katlholo:+9 sa ntlha, ka ga boleo,+ ka gonne ga ba dumele mo go nna;+10 go tswa foo ka ga tshiamo,+ ka gonne ke ya kwa go Rara mme lo ka se tlhole lo mpona;11 go tswa foo ka ga katlholo,+ ka gonne mmusi wa lefatshe leno o atlhotswe.+12 “Ke na le dilo di le dintsi tse ke sa ntseng ke tshwanetse go di bua le lona, mme ga lo kgone go di sikara mo nakong eno.+13 Le fa go ntse jalo, fa ene yoo a goroga, moya wa boammaaruri,+ o tla lo kaela go ya mo boammaaruring jotlhe, gonne ga a na go ipuela fela, mme dilo le fa e le dife tse a di utlwang o tla di bua, mme o tla lo bolelela dilo tse di tlang.+14 Ene yoo o tla nkgalaletsa, ka gonne o tla amogela mo go se e leng sa me mme o tla se lo bolelela.+15 Dilo tsotlhe tse Rara a nang le tsone ke tsa me.+ Ke gone ka moo ke neng ka re o amogela mo go se e leng sa me mme a se lo bolelele.16 Ka lobakanyana lo tla bo lo sa tlhole lo mpona,+ mme, gape, ka lobakanyana lo tla mpona.”17 Jalo bangwe ba barutwa ba gagwe ba raana ba re: “Seno se rayang se a se re rayang a re, ‘Ka lobakanyana ga lo kitla lo mpona, mme, gape, ka lobakanyana lo tla mpona,’ le, ‘ka gonne ke ya kwa go Rara’?”18 Ka gone ba ne ba re: “Seno se rayang fa a re, ‘ka lobakanyana’? Ga re itse se a buang ka ga sone.”19 Jesu o ne a itse+ gore ba ne ba batla go mmotsa, jalo a ba raya a re: “A lo botsana ka ga seno, ka gonne ke rile, Ka lobakanyana ga lo kitla lo mpona, mme, gape, ka lobakanyana lo tla mpona?20 Ammaaruri ammaaruri ke a lo raya, lo tla lela lo bo lo kuruetsa, mme lefatshe lone le tla ipela; lo tla hutsafala,+ mme khutsafalo ya lona e tla fetoga boipelo.+21 Mosadi, fa a belega, o na le khutsafalo, ka gonne nako ya gagwe e gorogile;+ mme fa a sena go tshola ngwana yo mmotlana, ga a tlhole a gakologelwa pitlagano eo ka ntlha ya boipelo jwa go bo motho a tsetswe mo lefatsheng.22 Jalo, le lona, eleruri, lo na le khutsafalo jaanong; mme ke tla lo bona gape e bile dipelo tsa lona di tla ipela,+ mme boipelo jwa lona ga go ope yo o tla bo tsayang mo go lona.23 Mme ka letsatsi+ leo ga lo na go mpotsa potso epe ka gope. Ammaaruri ammaaruri ke a lo raya, Fa lo kopa sengwe+ mo go Rara o tla se lo naya ka leina la me.+24 Go fitlha mo nakong ya jaanong ga lo ise lo kope le fa e le selo se le sengwe ka leina la me. Kopang mme lo tla amogela, gore boipelo jwa lona bo tle bo tladiwe.+25 “Ke buile dilo tseno le lona ka dipapiso.+ Nako e etla e ka yone ke se kitlang ke tlhola ke bua le lona ka dipapiso, mme ke tla lo begela ka papamalo ka ga Rara.26 Ka letsatsi leo lo tla kopa ka leina la me, mme ga ke lo reye ke re ke tla lopa Rara ka ga lona.27 Gonne Rara ka boene o a lo rata,+ ka gonne lo nthatile e bile lo dumetse gore ke tlile ke le moemedi wa ga Rara.+28 Ke ne ka tswa kwa go Rara mme ke tlile mo lefatsheng. Gape, ke tlogela lefatshe mme ke a tsamaya ke ya kwa go Rara.”+29 Barutwa ba gagwe ba re: “Bona! Jaanong o bua ka papamalo, e bile ga o bue papiso epe.30 Jaanong re a itse gore o itse dilo tsotlhe+ mme ga o tlhoke gore ope a go botse.+ Ka seno re dumela gore o tswa kwa Modimong.”+31 Jesu a ba araba a re: “A lo a dumela mo nakong eno?32 Bonang! Nako e etla, eleruri, e tlile, e mongwe le mongwe wa lona o tla gasamisediwang kwa ntlong ya gagwe+ mme lo tla ntlogela ke le nosi; mme le fa go ntse jalo ga ke nosi, ka gonne Rara o na le nna.+33 Ke buile dilo tseno le lona gore lo tle lo nne le kagiso+ ka nna. Mo lefatsheng lo na le pitlagano, mme nnang pelokgale! Ke fentse lefatshe.”+
Dintlha Tse di Kwa Tlase
THANOLO YA LEFATSHE LE LESHA YA DIKWALO TSE DI BOITSHEPO


text:
PALAPYE: Mapodise a Mahalapye a tshegeditse monna mongwe wa dingwaga tse di masome a mararo le motso ka dipelaelo tsa gore o ketekile abo a itseela dikobo ka dikgoka mo mokapelong wa gagwe wa pele wa dingwaga tsedi masome mabedi le boferabobedi kwa motseng wa Kalamare mo letsatsing le le kgethegileng la bomme.
Go ya ka ramapodise wa Mahalapye, Superitendent Isaac Mamadi, tiragalo e e diragetse bosigo ja Tshipi kwa lwapeng la motswasethabelo fa a ne a isitse marapo go beng le mokapelo wa gagwe. A re goya ka dithothomiso tsa mapodise, mmelaelwa one a ipetelela mo ntlong le go kokota a sa kokota fa baratani bone ba ne ba ba robetse.
Ramapodise a re go ya ka polelo ya motswasethabelo, mmelaelwa o ragile a bo a bula lebati la kamore ya borobalo gare ga bosigo. O tlhalositse fa erile selalome se bula lebati ka dikgoka, monna yoo dingwaga di masome a mabedi le boferabongwe a lebotsa phokoje a tlogela moratiwa wa gagwe kwa morago.
Mamadi a re mmelaelwa o ne a keteka a bo a raga motswasethabelo gongwe le gongwe mo mmeleng lentswa a ne a sa apara sepe a bo a mo gogela kwa sekgweng se se gaufi mme a mmetelela. A re goya ka motswasethabelo, mmelaelwa ke mokapelo wa gagwe wa pele ebile bana le ngwana mmogo.
Ramapodise o tladitse ka gore mosadi o boleletse mapodise fago le lebaka ba kgaogane le monna yo mme ebile ba sena epe puisano.
Mamadi a re erile mmelaelwa asantse a dira tiro e masisi e, mokapelo wa motswasethabelo a goroga mo lefelong la ditiragalo mme a kgathantshiwa ke go bona modira molato a le fa godimo ga moratiwa wa gagwe. A re erile fa mokapelo wa motswasethabelo a botsa mmelaelwa gore o dirang, mmelaelwa a mmotsa ka bogoma gore ga a bona eng mo gose aneng a se dira. Go bolelwa fa a ile a mo tshosetsa ka go mmolaya fa a ka leka go ba atamela.
Mmadi a re goya ka polelo ya mokapelo wa motswasethabelo, o ne a iphalotsa ka go lebotsa phokoje gape. Lekawana le boleletse ba sepodise fa le ne le tshoswa ke go bona rre wa mmele oo itekanetseng gape a thatlogile monyo. Lefa gontse jalo, a re motswasethabelo o bone dikgobalo tse di masisi tse a di alafetsweng kwa sepateleng se se golwane sa Mahalapye mme morago a gololwa go ya lapeng.
O tsweletse ka gore mmelaelwa ene ba santse ba mo tshegeditse go fitlha tsatsi la go iponatsa kwa lekgotleng la ga mmakaseterata.
Mo go tse dingwe, ramapodise a re ba tlhotlhomisa tiragalo e mo go yone monna mongwe wa dingwaga tse di masome mabedi le boraro yo o berekang ele modisa kwa morakeng wa Tidi kwa ntle ga Mahalapye,go bolelwa fa a tlhakanetse dikobo le mosetsanyana wa dingwaga tse di lesome le botlhano. Mme pego ya gagwe i tsile ka malomaagwe kwa go bone. “Lefa go ntse jalo mosetsanyana o ne a ya go nna le mmelaelwa kwa morakeng ka tsatsi la Matlhatso ka jalo a seka a iponagatsa kwa sekolong ka Mosupologo. Morago ga go utlwa kwa a neng a le teng, malomaagwe a mo latela a ya go motsaya a mo tsisa kwa go ba sepodise. Mme mo dipotsolotsong, mosetsanyana o dumetse fa a kopanetse dikobo le mmelaelwa, mme a latola faele baratani. A re mmelaelwa o ne a itseela dikobo ka dikgoka,”a rialo Mamadi.
Mamadi a re o tshwentswe ke melato ya mofuta o kwa kgaolong ya gagwe a tlhalosa fa ba setse ba gatisitse melato ya mofuta o e ferabongwe fa e sale ngwaga ono o simologa go fitlha ka jaana. Ar e se se ngomolang pelo ke gore bontsi ja batswasetlhabelo ba ke bana fela ba ba santseng ba le kwa dikolong. A tlatsa ka gore go bonala ba na le kgatlhego mo maratong a o.
Mmelaelwa mo tiragalong eo, gaa ise a tshwarwe. O gakolotse banna botlhe go itse thata dingwaga tsa basetsanyana pele baka akanya katsa tlhakanelo dikobo le bone.
O gakolotse gape banna botlhe go tlotla basadi a re go tlhabisa ditlhong ebile go utlwisa botlhoko gore mosadi a betelelwe ka letsatsi la bone le le kgethegileng. Mamadi o buile asa kgale mathe ganong gore ke go thoka go tlotla basadi go dira jalo.
Mamadi a re go simolola ka kgwedi ya Ferikgong go fitha kgwedi ya Moranang ba gatisitse dikgetse tsa petelelo di le masome mabedi le borobabobedi kwa kgaolong ya gagwe mme se se utlwisang bothoko badiramelato ele banana.


text:
O se ka wa nyatsa letsatsi la dilo tse di simologileng di le dinnye (10)
4 Moengele yo o neng a ntse a bua le nna o ne a tla gape mme a ntsosa, jaaka e kete o tsosa mongwe mo borokong.2 Go tswa foo, o ne a nthaya a re: “O bona eng?”Ka jalo, ke ne ka re: “Ke bona setlhomo sa dipone se se dirilweng ka gauta gotlhe+ fela se se nang le sekotlele mo godimo ga sone. Go na le dipone di le supa mo go sone,+ mme dipone tse di kwa godimo ga sone di na le diphaepe di le supa.3 Mme gaufi le sone go na le ditlhare tsa motlhware di le pedi,+ se sengwe se ka fa mojeng wa sekotlele mme se sengwe se ka fa molemeng.”4 Foo ke ne ka botsa moengele yo o neng a bua le nna ka re: “Morena wa me, dilo tseno di kaya eng?”5 Ka jalo, moengele yo o neng a bua le nna o ne a mpotsa jaana: “A ga o itse gore dilo tseno di kaya eng?”Ke ne ka araba ka re: “Ga ke itse, morena wa me.”6 Go tswa foo, o ne a nthaya a re: “Ono ke molaetsa wa ga Jehofa o o yang kwa go Serubabele: ‘“Dilo tseno di tla direga ka moya wa me,+ e seng ka mophato wa masole kgotsa ka maatla a batho,”+ go bua Jehofa wa masomosomo.7 O mang, wena thaba e kgolo? O tla nna naga e e lebala fela+ fa pele ga ga Serubabele.+ Mme ene o tla tlisa leje le le kwa godimo go ntse go goelediwa go twe: “Ruri le a kgatlha! Ruri le a kgatlha!”’”8 Jehofa o ne a bua le nna gape a re:9 “Serubabele o thaile motheo wa ntlo eno ka diatla tsa gagwe,+ mme o tla e wetsa ka diatla tsa gagwe.+ Mme lo tla tshwanelwa ke go itse gore Jehofa wa masomosomo o nthomile kwa go lona.10 Gonne ke mang yo o nyaditseng letsatsi la dilo tse di simologileng di le dinnye?*+ Gonne ba tla itumela fa ba bona mogala o o tlhamalatsang lobota* mo seatleng sa ga Serubabele. Matlho a a supa ano ke a ga Jehofa, mme a ya kwa le kwa mo lefatsheng lotlhe.”+11 Go tswa foo, ke ne ka mmotsa jaana: “Ditlhare tseno tse pedi tsa motlhware di kaya eng, se se ka fa mojeng le se se ka fa molemeng wa setlhomo sa dipone?”+12 Ke ne ka mmotsa lekgetlo la bobedi ka re: “Dikalana* tsa ditlhare tse pedi tsa motlhware tse di tshololang leokwane la mmala wa gauta ka ditšhupu tse pedi tsa gauta di kaya eng?”13 Ka jalo, o ne a mpotsa jaana: “A ga o itse gore dilo tseno di kaya eng?”Ke ne ka araba ka re: “Ga ke itse, morena wa me.”14 O ne a re: “Dilo tseno di emela batlodiwa ba babedi ba ba emeng fa thoko ga Morena wa lefatshe lotlhe.”+


text:
Monana o dira borotho jo bo pharologanyo
Rre Joseph Abel wa dingwaga tse di masome mabedi le boferabobedi wa kgotla ya Goo-Setso kwa Serowe o inaakantse le kgwebo ya go apaya borotho jo a bo bitsang ‘corn Dog’.
Rre Abel o tlhalositse mo potsolotsong fa a dirisa boupi jwa borotho le russian abo a apesa ka cornflakes.
Go tswa foo o tlhomela legongnyana fa gare ga russian, le motho a le tshwarang fa a ja.
A re e rile go bona go thatafalela pele go bona mmereko, a ikgolaganya le Mme Jane Machibe wa khamphane ya Jane Amour, yo o gwebang ka go apaya marotho ka mefuta kwa Serowe.
Mme Machibe ke ene yo a neng a ba ruta go duba le go apaya borotho mo go farologaneng mme o simolotse ka go ba hira a bo a ba thusa ka ditsompelo tsa gagwe le madi go ikemela.
Rre Abel a re e ne ya re a sena go anywa thuto mo go Mme Machibe a simolola kgwebo ya gagwe ngwaga ono a na le ba bangwe ba le batlhano ba ba mo thusang go rekisa marotho kwa Serowe le Palapye.
O tlhalositse fa ba rekisa borotho bo le bongwe P6 mme ka borataro jwa bone ba ikgaoganya go isa marotho a le 240 kwa Palapye letsatsi le letsatsi fa kwa Serowe ba rekisa a le 100 mme fa letsatsi le phirima, ba bo ba rekisitse gotlhe.
Rre Abel a re ba tlhoka koloi gore ba tsene ntlo le ntlwana, mo dikoleng, diofisi le madirelo ka go farologana.Go ya kwa Palapye a re ba dirisa dipalamo tsa setshaba.
Rre Abel a re o tsene sekole kwa ABM kwa Gaborone a thusiwa ke puso.
Mongwe yo o rekisetsang thata kwa mmolong wa Serowe, Rre Warona Madoda o boletse fa borotho joo bo rekiwa fela thata.
O rotloeditse banana go iteka ka go tswa ka maano a go itshetsa. BOKHUTLO


text:
Clownfish
Leina la Mophato
Clown damselfish
Leina la Matshamekwane
Anemonefish
Leina la Maranyane
Amphiprioninae
Semeto
Up to 18 cm, average 10 cm.
Ponalo
E potokwe, ka mmele o o mafura le mafuka a magolo. Bommala bo farologane gotswa go serolwana, mmala wa namune, bohibidu kgotsa bontsho ka dipatsôpatsô kgotsa methalo e e tsepameng mo mmeleng.
Dikitsiso
Lelapa la Amphiprioninae le na le mephato e le 2 le dibopiwa di le 28 tse di farologaneng. Di na le kgolagano ya bophelo le di’anemones. Mantle a yone a fepa di’anemone fa di di’anemone tse di dithusa ka polokesego. Di bonala ka ditlhopha tsa malapa a mannye ka maloko a le mararo mo godimo ga di’anemone. Di’clownfish tsotlhe di tsalwa ka bong ba senna mme di fetole bong ba tsone ga gosigadi ya e e namagadi e tlhokafala. Mae a beelwa gaufi le di’anemone fa fatshe. Tse ditona ke tlhokomela mae go fitlhela a thuba.
Dijo
E fepa ka algae, plankton, molluscs le di’crustaceans.
Anamiso
E bonwa mo metsing a a iketlileng a mafelo a dipula le mogote mo lefatsheng.
Dibopiwa tsa Mophato wa Yone
Clown anemonefish - Amphiprion percula
Nosestripe clownfish - Amphiprion akallopisos
Twobar clownfish - Amphiprion allardi


text:
POTSOLOTSO | PAOLA CHIOZZI
Moithuti wa Saense ya Ditshedi o Tlhalosa Tumelo ya Gagwe
Dr. Paola Chiozzi o na le dingwaga di feta 20 a dira kwa Yunibesithing ya Ferrara kwa Italy e le moithuti wa dimolekhule tsa ditshedi. Tsogang! e ile ya mmotsolotsa ka tiro ya gagwe ya saense le ka tumelo ya gagwe.
Re tlhalosetse ka ga gago.
Rre e ne e le mothudi wa ditlhako mme mmè ene o ne a bereka mo polasing. Nna ke ne ke batla go nna moitsesaense. Malomo a mantle, dinonyane le ditshenekegi tse ke neng ke di bona kwa gae di ne di nkgatlha. Ke ne ke akanya gore di dirilwe ke mongwe yo o fetang batho ka botlhale.
A seo se raya gore ga o bolo go dumela mo Mmoping?
Nnyaa. Tota e bile ke ne ka simolola go belaela gore a go na le Modimo ke sa ntse ke le ngwana. Rre o ne a swa ka tshoganyetso ka ntlha ya bolwetse jwa pelo mme ke ne ka ipotsa go re, ‘Ke ka ntlha yang fa Mmopi wa dilo tse dintsi jaana tse dintle a ne a ka letlelela pogo le loso?’
A o ile wa bona dikarabo fa o ntse o ithuta saense?
E seng di tloga fela. Fa ke ne ke nna moithuti wa dimolekhule tsa ditshedi ke ile ka simolola go ithuta ka loso—go swa mo go tlwaelegileng ga disele tse di mo mmeleng wa rona. Seo se farologane thata le go swa ga disele tse di itekanetseng di bolawa ke go tlhaela okosejene, mo go bakang go ruruga le dintho tse di kekelang. Go tla go fitlha dingwaga di se kae fela tse di fetileng, baitsesaense ba ne ba sa tseye matsapa ape a a kalo ka kgang eno le fa e le botlhokwa mo botsogong jwa rona.
Go swa go go tlwaelegileng ga disele go botlhokwa ka tsela efe?
Mmele wa rona o bopilwe ka disele di le dintsintsi tse o ka di bonang fela ka maekorosekoupo. Mo e ka nnang disele tsotlhe di tshwanetse go swa le go emisediwa ka tse dingwe. Mofuta mongwe le mongwe wa disele o na le lobaka lo lo sa tshwaneng lwa go tshela; dingwe di emisediwa ka tse dingwe nako le nako morago ga dibeke di se kae mme tse dingwe nako le nako morago ga dingwaga di se kae. Thulaganyo ya mmele wa rona ya go swa ga disele ka nako e e rileng e tshwanetse go laolwa sentle gore go se ka ga nna le disele tse dintsi thata kgotsa tse di tlhaelang.
Go ka nna le bothata bofe?
Dipatlisiso dingwe di bontsha gore fa disele di sa swe jaaka di tshwanetse, seo se ka felela ka ramatiki e e bakang go ruruga ga malokololo kgotsa kankere. Kafa letlhakoreng le lengwe fa disele di swa pele ga nako, seo se ka baka Parkinson’s disease (bolwetse jo bo golafatsang ditshika jo bo dirang gore motho a rorome) kgotsa Alzheimer’s disease (bolwetse jwa boboko jo bo dirang gore motho a latlhegelwe ke tlhaloganyo e bile a se ka a kgona go bua sentle). Dipatlisiso tse ke di dirang di tsamaisana le go batla ditsela tsa go alafa malwetse ano.
Go ithuta ka go swa ga disele go go amile jang?
Go bua boammaaruri fela, go ne ga dira gore ke eme tlhogo. Go bonala sentle gore thulaganyo eno e e gakgamatsang e tlhamilwe ke mongwe yo o batlang gore re nne le botsogo jo bo molemo. Ka jalo, ke ne ke sa ntse ke na le potso e e reng, Ke ka ntlha yang fa batho ba boga le go swa? Ke ne ke sa kgone go bona karabo.
Mme o ne o tlhomamisegile gore thulaganyo ya go swa ga disele e ne e tlhamilwe.
Ee. Thulaganyo eno yotlhe e raraane ka tsela e e jesang kgakge mme tsela e e dirilweng ka matsetseleko ka yone e bontsha botlhale jwa maemo a a kwa godimo. Ke dumela gore ke botlhale jwa Modimo. Ke dirisa dimaekorosekoupo tse di bogale go ithuta ka mekgwa e mentsi e e raraaneng e e dirang gore thulaganyo eno e tswelele. Mekgwa mengwe e ka dira gore disele di simolole go swa mo metsotsong e se kae fa go tlhokega. Disele di nna le seabe mo go sweng ga tsone. Thulaganyo eno e tlhamilwe sentle mo e leng gore eleruri e jesa kgakge.
E re ka mo e batlang e le disele tsa rona tsotlhe di emisediwa ka metlha ka tse disha, ga go pelaelo gore go ka kgonega gore re tshelele ruri
O ne o na le dipotso ka Modimo le ka pogo. O ne wa bona dikarabo jang?
Ka 1991 ke ne ka etelwa ke Basupi ba ga Jehofa ba le babedi mme ka ba botsa gore ke ka ntlha yang fa re swa. Ba ne ba mpontsha karabo eno mo Baebeleng: “Boleo bo ne jwa tsena mo lefatsheng ka motho a le mongwe le loso ka boleo.” (Baroma 5:12) Fa motho wa ntlha a ka bo a ile a utlwa Modimo, a ka bo a ile a tshelela ruri. Ka yone nako eo, ke ne ka lemoga gore seno se ne se dumalana le se ke se ithutileng fa ke dira dipatlisiso. Tota e bile ke bona gore Modimo o ne a sa ikaelela gore batho ba swe. E re ka mo e batlang e le disele tsa rona tsotlhe di emisediwa ka metlha ka tse disha, ga go pelaelo gore go ka kgonega gore re tshelele ruri.
Ke eng se se go tlhomamiseditseng gore Baebele ke Lefoko la Modimo?
Ke ile ka ithuta se Baebele e se bolelang ka Modimo mo go Pesalema 139:16: “Matlho a gago a ne a mpona ke le losea lo lo mo popelong, mme dikarolo tsotlhe tsa lone di ne di kwadilwe mo bukeng ya gago.” E re ka ke le moithuti wa dimolekhule tsa ditshedi, ke ithuta tshedimosetso e e mo dijining e e kwadilweng mo diseleng tsa rona. Mopesalema o ne a itse jang ka go kwalwa goo? Fa ke ntse ke ithuta mo go oketsegileng go tswa mo Baebeleng ke ne ka tlhomamisega gore e tlhotlheleditswe ke Modimo.
O thusitswe jang go tlhaloganya se Baebele e se rutang?
Mongwe wa Basupi ba ga Jehofa o ne a ithaopa go ithuta Baebele le nna. Kgabagare ke ne ka ithuta gore ke ka ntlha yang fa Modimo a letleletse pogo. Gape ke ne ka ithuta gore jaaka Baebele e bolela, Modimo o ikaeletse go “kometsa loso ka bosaengkae.” (Isaia 25:8) Go tla nna motlhofo gore Mmopi wa rona a dire gore dithulaganyo tse di molemo tsa mebele ya rona di dire sentle gore re kgone go tshela re sa swe.
O dirisitse kitso ya gago ya Baebele jang go thusa ba bangwe?
Ke ne ka nna Mosupi wa ga Jehofa ka 1995, mme go tloga ka nako eo ke ntse ke leka go dirisa tshono nngwe le nngwe go bolelela ba bangwe dilo tse ke di ithutileng mo Baebeleng. Ka sekai, mongwe yo ke berekang le ene o ne a utlwa botlhoko fela thata fa kgaitsadie a ne a ipolaya. Kereke ya gagwe e ruta gore Modimo ga a ke a itshwarela batho ba ba ipolayang. Mme ke ne ka mmontsha kafa Baebele e re nayang tsholofelo ya tsogo ka teng. (Johane 5:28, 29) O ne a gomodiwa thata ke go utlwa gore Mmopi o amega ka rona. Mo dinakong di tshwana le tseo ke bona gore go bolelela batho ba bangwe boammaaruri jwa Baebele go ntlisetsa kgotsofalo ya mmatota go feta saense!


text:
Letsatsi le letsatsi fa Sisanda wa dingwaga tse robedi a fitlha kwa gae go tswa sekolong, o fetola diaparo tsa gagwe tsa sekolo a apara tsa mo gae, o ja dijotshegare tsa gagwe le go tshameka motshameko wa morabaraba le ntatemogolo wa gagwe. Ba itumelela thata go fofisa “dikgomo” tsa bone mo botong moo a sa batleng go emisa. Mme o mo gopotsa gore o batla go nna motsamaisi wa banka letsatsi lengwe fa a gola.
“O tla dira seo jang fa o sa ye kwa sekolong se segolo?” ga botsa ntatemogolo wa gagwe a dira motlae.
Sisanda o itshegela fela. “Ke tlaa ya kwa sekolong se segolo le kwa yunibesithing. Ke sone se ke dirang ka natla kwa sekolong!”
Sisanda o moleele thata go fetisa bana ba dingwaga tsa gagwe – o gotsitse rragwe. Sefatlhego sa gagwe se se kgolokwe le monyenyo o montle ke tsa ga mmagwe. Batsadi ba gagwe ka bobedi ba tsoga mo mosong thata letsatsi le letsatsi go ya tirong kwa lefelong le le gaufi la bosireletso jwa diphologolo. Ka nako e Sisanda le ditsala tsa gagwe ba simololang kwa sekolong, go setse go goroga dibese tse di tletseng ka bajanala go tla go bona diphologolo tse di kgatlhisang tsa Afrika.
Ka letsatsi la gagwe la botsalo le le fetileng, Sisanda o ne a amogela mpho e kgethegileng – batsadi ba gagwe ba mo neela tetla ya go tshwarela moletlo kwa lefelong la bosireletso jwa diphologolo. Dithutlwa tse di kwa lefelong la bosireletso jwa diphologolo di ne di šwegašwega go bona setlhopha se sa batho. Di ne tsa otlolola dithamo tsa tsone tse di telele go nna le pono e e gaisang ya moletlo e bile di ne di bonala e kete di batla lenathwana la kuku ya gagwe ya letsatsi la matsalo! Sisanda o ne a rata dithutlwa. Diphologo tsotlhe di ne di kgethegile mo go ene, mme fela e ne e le dithutlwa tse di itidimaletseng tse di bonolo tse a neng a di rata thata. O ne a ka tlhola letsatsi lotlhe a di lebeletse.
Ka Labotlhano mongwe, rragwe Sisanda o ne a tla gae e sale gale go tswa tirong. O ne a lebega a hutsafetse thata.
“Molato ke eng, Rra?” go ne ga botsa Sisanda.
“Gompieno motshitshi wa dinotshe o lomile mme thutlwa,” go ne ga tlhalosa rragwe Sisanda. “Tlhogo ya gagwe e ne e rurugile thata ka ntlha ya mabolela a otlhe moo matlho a gagwe a mantle a neng a tswalegile. Re lekile ka gotlhe go mo thusa, mme fela go ne go sa thuse sepe – o ne a tlhokafala. Se se botlhoko thata go di gaisa ke gore o ne a na le namane e nnye e e sa ntseng e mo tlhoka.”
“Ao nnyaa tlhe!” ga rialo Sisanda a simolola go lela. “Ke eletsa e kare go ka bo go na le sengwe se nka se dirang. Ngwana thutlwa o tshwanetse a bo a lela fela jaaka nna.”
Sisanda o ne a lela a bo a lela. Mmagwe o ne a leka go mo gomotsa. O ne a ba a mmuisetsa leinane le lengwe gape ka nako ya go robala go mo thusa go lebala gore o ne a utlwela ngwana thutlwa botlhoko thata go le kana kang. Kwa bokhutlong, Sisanda o ne a thulametswia ke go utlwa lentswe la ga mmagwe.
Mo mosong o o latelang Sisanda o ne a tsoga a na le kakanyo!
“A nka tla le wena kwa tirong gompieno?” o ne a botsa rragwe. “Ke na le mpho e ke e tshwaretseng ngwana thutlwa.”
Batsadi ba gagwe ba ne ba lebana, ba nyenya mme ba re, “Ee, go siame o ka tla le rona.”
E ne e le letsatsi le le bothito mme go na le maru mo loaping. Sengwe le sengwe mo lefelong la bosireletso jwa diphologolo se ne se lebega se sisibetse ka tsela e e sa tlwaelegang.
“Ke nagana gore letsatsi ga le phatsime gompieno gonne le hutsafaditswe ke ngwana thutlwa,” ga rialo Sisanda.
Tlou e kgolo e ne ya leba balelapa fa ba feta ka tsela. “Ka gongwe o ipotsa gore ke goreng mosetsana yo monnye a ya tirong le batsadi ba gagwe,” ga rialo mmagwe Sisanda.
Sisanda o ne a dumela ka tlhogo. “O tlile go makala fa a lemoga lebaka,” o ne a akanya jalo.
Ba ne ba fitlhela ngwana thutlwa a eme a le nosi. Thamo ya gagwe e telele e bile e le tshesane e ne ya obega mme matlho a gagwe a magolo a masetlha a ne a lebega a le bodutu. Sisanda o ne a emela gaufi le ene ka moo a ka kgonang ka teng. O ne a bula kgetsana ya gagwe e nnye mme a ntsha buka. Mme, se se neng sa makatsa batsadi ba gagwe, o ne a simolola go buisetsa ngwana thutlwa. O ne a retolola tlhogo ya gagwe kwa ntlheng ya lentswe la gagwe mme a reetsa jaaka e kete o tlhaloganya lefoko lengwe le lengwe. La ntlha, batsadi ba ga Sisanda ba ne ba nagana gore go buisetsa thutlwa ke selo se se sa tlwaelegang, mme ba ne ba fetola megopolo ya bone fa ba bona ka moo a neng a bontsha a se na letsapa ka gone – matlho a gagwe a a bonolo a lebeletse Sisanda.
“Leinane la me le dirile gore a ikutlwe botoka”, Sisanda o ne a bolelela ntatemogolo wa gagwe fa a fitlha kwa gae.
Sisanda o ne a etela thutlwanyana gantsi mo motshegareng le ka malatsi a mafelo a beke. Mme nako le nako fa a ya kwa teng, o ne a tsaya leinane le lengwe go le aroganya le ene. Ditsala tse pedi tse dintšhwa di ne di bonala di itumetse fa di le mmogo moo bajanala ba ba fetang ka tsela ba neng ba ba tsaya dinepe.
Ka iketlo ngwana thutlwa o ne a tia. Batho ba kwa lefelong la bosireletso jwa diphologolo ba ne ba mo tlhokomela sentle mme lerato lotlhe le a neng a le bona go tswa mo tsaleng ya gagwe e ntšhwa, e bong Sisanda, le ne le dira dikgakgamatso.
Ka letsatsi le lengwe motsamaisi wa lefelo la bosireletso jwa diphologolo o ne a kopa Sisanda go neela tsala ya gagwe e ntšhwa leina.
“Ke nagana gore Thokozani ke leina le le siameng,” ga rialo Sisanda.
Letsatsi le le latelang motsamaisi wa lefelo la bosireletso jwa diphologolo o ne a leletsa morutabana wa ga Sisanda mogala. O ne a laletsa barutwana botlhe ba mophato wa ga Sisanda go tla le go kopana le Thokozani. Thutlwa e ntle e ne e godile e le telelenyana mme e tiile thata mo dikgweding tse tharo fa e sale go tloga ka leeto la ntlha la ga Sisanda.
Ka letsatsi la leeto, bana ba le someamane ba Kereite 3 ba ne ba letile ka tlhoafalo gore diheke tsa lefelo la bosireletso jwa diphologolo di bulwe. Morago Sisanda o ne a ba etelela botlhe kwa pele ka boipelo go ba isa kwa go Thokozani. Bana ba bangwe ba ne ba leba thutlwa e telele ka kgakgamalo. Ba bangwe ba ne ba tshegatshega ka letshogo. Morutabana wa bone, Mme Khanyile, o ne a nyenya fela.
“Tsala ya gago e ntle, Sisanda. O ntse o le bonojana mo go ene,” o ne a bua ka bonolo.
“Leina la gagwe ke mang?” go ne ga botsa mongwe wa basimane.
“Thokozani,” ga araba Sisanda.
“Thokozani e raya ‘boitumelo’,” ga tlhalosa Mme Khanyile.
Bana ba ne ba dula mo fatshe le go reetsa fa Sisanda a buisa leinane le a neng a le buisetsa Thokozani ka letsatsi le ba kopaneng la ntlha ka lone. Motsamaisi wa lefelo la bosireletso jwa diphologolo o ne a tsaya dinepe. Bajanala bangwe ba ba neng ba feta ka tsela le bone ba ne ba tsaya dinepe. Le motsayadinepe go tswa kwa lekwalodikgannyeng la selegae o ne a tsaya dinepe. O ne a solofetsa gore senepe sa bone se tlaa tlhagelela mo lekwalodikgannyeng mo nakong e e sa fediseng pelo. Mongwe le mongwe o ne a duduetsa.
A mpho e ntle! Go buisa go fodisa tsala.


text:
Porcupinefish
Leina la Mophato
Porcupinefish
Leina la Matshamekwane
Blowfish, Balloonfish, Globefish
Leina la Maranyane
Diodontidae
Semeto
Eka nna 90 cm, fa bontsi bo ka nna 35 cm.
Ponalo
Mmele o kgolokwe mme o bopame go ya kwa tlhogong le kwa mogatleng. Tlhogo gantsi e tona go feta mmele. E na le mebitlwa e meleele le e mekhutshwane mmele otlhe. Mno a magolo mme e tshwana le nko ya nonyane (beak). Mebala e a farologana – gantsi o ka bona borokwa ka ditsubaba tse di-bosetlha kgotsa mmala wa lephutshe.
Dikitsiso
Lolapa lwa diodontidae le akaretsa ditlhopha di le 6 le mefuta ele 19. E ratile go tshwana thata le Pufferfish, fela e na le marapo a mokwatla. Marapo a mokwatla a tsepaletse sa leruri kgotsa a ka tsepalala fa e tshositswe. Marapo a mokwatla a mefuta mengwe a botlhole.
Di ka budulêla mebele ya tsona ka go tontela metsi. E ka neela malomô a a kotsi fa e rumotswe. E fitllhelwa kwa matlapaneng a a gaufi le lewatle, e itphitlhile motshegare ka fa tlase ga majwe. Ke sebeela-mae sa ka mo lewatleng.
Dijo
E fepa ka di-urchins, molluscs, sponges le makakauwe (crabs).
Anamiso
E bonala kwa mawatleng a a mofuthu, a a bonang dipula le mogote.
Dibopiwa tsa mophato wa yone
Porcupinefish (Diodon hystrix)
Shortspine porcupinefish (Diodon liturosus)
Yellowspotted porcupinefish (Cyclichthys spilostylus)


text:
Modimo O a Go Kgathalela
Modimo o dirile mebele ya rona ka tsela e e gakgamatsang. Ka sekai, fa o ka segiwa, wa ngapiwa kgotsa wa tlhabiwa ke sengwe o bo o tswa madi, mmele o dira gore madi a reme mme fa nako e ya ntho eo e a tswalega e bo e fola.
AKANYA KA SENO: Fa e le gore Mmopi wa rona o dirile gore mebele ya rona e kgone go fodisa dintho, a ga re a tshwanela go mo tshepa gore o tla re thusa fa re utlwile botlhoko mo maikutlong? Mopesalema o ne a re: “O fodisa ba ba pelo e phatlogileng, o ba hapa fa ba utlwileng botlhoko gone.” (Pesalema 147:3) Fa e le gore go na le sengwe se se go utlwisitseng botlhoko kgotsa se se go tshwenyang, o ka itse jang gore Jehofa o tla go thusa gone jaanong le mo nakong e e tlang?
BAEBELE E RE RUTA GORE MODIMO O A RE RATA
Modimo o re solofetsa jaana: “O se ka wa boifa, gonne ke na le wena. O se ka wa leba kwa le kwa, gonne ke Modimo wa gago. Ke tla go thatafatsa. Ke tla go thusa tota.” (Isaia 41:10) Fa motho a itse gore Jehofa o a mo kgathalela, ga a tshwenyege thata e bile o nna le maatla a go lebana le dikgwetlho. Moaposetoloi Paulo o ne a re motho yo o ntseng jalo o na le “kagiso ya Modimo e e gaisang kakanyo yotlhe.” Gape o ne a re: “Mo dilong tsotlhe ke na le nonofo ka ntlha ya yo o nnayang maatla.”—Bafilipi 4:4-7, 9, 13.
Baebele e re thusa go dumela gore Jehofa o tla diragatsa dilo tse a re di solofeditseng. Ka sekai, Tshenolo 21:4, 5 e re bolelela se Modimo a tlileng go se dira le lebaka la go bo re tshwanetse go tshepa gore o tla dira jalo:
“O tla phimola dikeledi tsotlhe mo matlhong” a batho. Jehofa o tla fedisa dilo tsotlhe tse di bosula le tse di re tlhobaetsang le fa mo bathong ba bangwe di ka tswa di se botlhokwa go le kalo.
Kgosi e e Maatlaotlhe ‘e e ntseng mo setulong sa bogosi’ e tla dirisa maatla a yone go thibela dilo tse di bosula le go re thusa ka dilo tse re di tlhokang.
Jehofa a re dilo tse a re tshepisang tsone di ‘a ikanyega e bile di boammaaruri.’ Seo se raya gore ga a kitla a re solofetsa dilo a bo a sa di dire.
“O tla phimola dikeledi tsotlhe mo matlhong a bone, mme loso lo tla bo lo seyo, le fa e le khutsafalo le fa e le selelo le fa e le botlhoko di tla bo di sa tlhole di le gone. Dilo tsa pele di fetile. Mme Yo o ntseng mo setulong sa bogosi a re: ‘Bona! Ke dira dilo tsotlhe disha.’ Gape, a re: ‘Kwala, ka gonne mafoko ano a a ikanyega e bile a boammaaruri.’”—Tshenolo 21:4, 5.
Dilo tse Modimo a di bopileng le tse di kwadilweng mo Baebeleng di re thusa go tlhaloganya botho jwa gagwe. Dilo tsa tlholego di re bontsha gore Modimo o batla gore re mo itse le go nna ditsala tsa Gagwe. Mo godimo ga moo Baebele ya re: “Atamelang Modimo, mme o tla lo atamela.” (Jakobe 4:8) Ditiro 17:27 ya re Modimo ga a “kgakala thata le mongwe le mongwe wa rona.”
Fa o ipha nako ya go ithuta ka Modimo, o tla kgona go lemoga sentle gore ‘o a go kgathalela.’ (1 Petere 5:7) Go itse gore Jehofa o a go kgathalela go ka go thusa jang?
Akanya ka se se ileng sa diragalela Toru wa kwa Japane. Le fa mmaagwe e ne e le motho yo o ratang bodumedi, Toru o ile a nna leloko la segongwana sa disenyi se se tumileng thata kwa Japane se se bidiwang Yakuza. Toru a re: “Ke ne ke akanya gore Modimo ga a nthate le gore o ne a nkotlhaya ka gonne batho ba ke neng ke ba rata ba ile ba tlhokafala.” A re dilo tse di bosula tse di neng di mo diragalela le tsela e a neng a akanya ka yone di ile tsa dira gore a nne setlhogo. A re maikaelelo a gagwe fa a ne a le mosha “e ne e le go swa a bolaile mongwe yo o tumileng gore lefatshe lotlhe le mo itse.”
Toru o ile a fetola botshelo jwa gagwe fa ene le mosadi wa gagwe e bong Hannah ba ntse ba ithuta Baebele. Hannah a re: “Ke ne ka itumelela go bona monna wa me a tlogela dilo tse di sa siamang.” Toru a re: “Jaanong ke a itse gore Modimo o kgathalela mongwe le mongwe wa rona. Ga a batle gore ope a swe e bile o ikemiseditse go itshwarela mongwe le mongwe yo o tlogelang dilo tse di bosula. O a reetsa fa re mmolelela dilo tse re sa kgoneng go di bolelela ba bangwe le tse batho ba se kitlang ba di tlhaloganya. Mo bogautshwaneng, Jehofa o tla fedisa mathata le dilo tsotlhe tse di re utlwisang botlhoko. Le gone jaanong o re thusa ka ditsela tse re neng re sa di lebelela. O a re rata e bile o a re thusa fa re tshwenyegile mo maikutlong.”—Pesalema 136:23.
Se se diragaletseng Toru se re bontsha gore fa re itse gore Modimo o kgona go tlosa mathata a rona le gore o tlile go tlosa dilo tsotlhe tse di re utlwisang botlhoko mo nakong e e tlang, re tla nna le tsholofelo ya gore dilo di tla siama e bile re tla kgona go itumelela botshelo gone jaanong. Le fa botshelo bo tletse ka mathata le ka dilo tse di utlwisang botlhoko, go a thusa go itse gore Modimo o a re rata le gore o a re kgathalela.


text:
Turtles
Leina la Mophato
Sea turtles
Tse Dingwe tsa Lelapa
Green turtle, Hawksbill turtle, Loggerhead turtle, Leatherback turtle, Olive Ridley turtle
Leina la Maranyane
Chelonioidea
Ponalo
Green turtle: Mmele o na le diplata di le nne tsa sekgapha sa yone mo mmeleng. Diplata tsa yone ga di patagane (overlap). Nko e khutshwane mme nko ga e na sebopego sa huku. E na le phethene mo sekgapheng o kare e fisitswe ke letsatsi. E ka nna 1,5m.
Hawksbill turtle: E na le para tse pedi tsa makwapa kwa magareng a matlho a yone. Nko e botelele, mme e bonala e bopegile jaaka huku. Sekgapa sa yone se na ke diketlo tse di sa lekalekaneng (serrated edges) E na le phethene e e ‘Flecked” kwa godimo ga sone. E ka nna 1m.
Leatherback turtle: Leatherback turtles ke ya bone mo palong ya digagabi tse ditona mme e mo kotsing ya go nyelela mo lefatsheng. Sekgapa sa tsone se segolo, se borethe mme se aparetswe ke letlalo le le ntsho. E na le di-ridges tse supa kwa godimo. Ga e na dinala tsa mo mabogong (No claw on flipper). E na le maoto a matelele. E ka nna 2,5m.
Loggerhead turtle: Tlhogo e kgolo ee bonalang. Sekgapha se na le diplata tsa dipara tse tlhano tse dikopanang kwa magareng. Sekgapha se mmala wa boshibidu. E na le para tse pedi tsa dinala mo mabogong. E ka nna 1,2m.
Dikitsiso
Lelapa-kgolo la Chelonioidea le na le malapa a le 5 mme tse tharo tsa malapa a di setse di nyeletse mo lefatsheng. Dikhadubane tsotlhe di hema mowa wa lefatshe. Di thuma ka maitsetseleko. Di ka ikhutsa kgotsa go robala mo metsing di ura dile mmalwa. Di na le serwe sa letswai mo tlhogong gore e kgone go ntsha letswai le e le bonang mo dijong tsa yone ka sone. E ka phela sebaka sa dingwaga dile 80.
Thobalano e direga kwa lewatleng mme mae a beelwa mo lefatsheng kwa matshitshing. E ka beela mae a ka nna 200 ka nako. E ka beela makgetlo a le 1-8 ka paka (season). Bong ba tse ditsalwang le bakiwa ke mofuthu wa santa ya sentlhaga sa tsone. Bana ba ipusetsa kwa lewatleng fa ba sena go tsalwa. 0.2% ke palo ya mmotlana o o tshelang go bona botshelo jwa bogodi.
Dijo
E fepa mo metsing a boteng ba 50m. Omnivorous mme e ja nama le merogo, di-sponges tse di farologaneng, cnidarians, molluscs, crustaceans, algae, dijalo, le tlhapi. Bontsi ba di-sea turtles di rata Jellyfish (cnidarians). Gantsi di ka ja di-Plastic bags di ithaya gore ke jellyfish, mme seo se a di bolaya.
Anamiso
E bonala kwa mawatleng otlhe a lefatshe kwa ntle ga lewatle la Arctic ocean.
Common Species
Green turtle - Chelonia mydas
Hawksbill turtle - Eretmochelys imbricata
Leatherback turtle - Dermochelys coriacea
Loggerhead turtle - Caretta caretta


text:
Loeto Lo lo Sa Tshwaneng le Lepe
Ngwaga le ngwaga, batho ba le diketekete ba etela dikago tsa ofisi ya lekala ya United States le ntlokgolo ya lefatshe lotlhe ya Basupi ba ga Jehofa kwa New York State. Mafelo ano a bidiwa Bethele, e leng leina la Sehebera le le kayang “Ntlo ya Modimo.” Baeti ba tla ba tswa kwa mafelong a a gaufi le a a kgakala go tla go bona gore dikgatiso di gatisiwa jang, gore tiro ya rona e rulagantswe jang le go etela ditsala tse di direlang teng. Moeti mongwe wa bosheng o ne a ikemiseditse go tsaya loeto lono.
Marcellus, Mosupi wa ga Jehofa yo o nnang kwa Anchorage, Alaska, U.S.A., o ne a itewa ke seterouku mo dingwageng tse di fetileng mme ka ntlha ya seno o kgona go bua mafoko a se kae fela. O tsamaya ka setulo sa maotwana e bile o tlhoka thuso ka ditiro tsa letsatsi le letsatsi. Marcellus o ne a na le keletso e kgolo ya go etela Bethele ntswa a na le dikgwetlho tseno. Bosheng jaana, o ne a kgona go etela Bethele fela jaaka a ne a eleditse.
Corey, tsala ya ga Marcellus yo o neng a mo thusa go rulaganya loeto loo, a re, “O ne a sa itlhoboge. O ne a letsa ka metlha a batla go itse gore dithulaganyo di tsamaya jang. E re ka mafoko a ga Marcellus a ne a felela fela mo go ‘Ee’ le ‘Nnyaa,’ ke ne ka tshwanelwa ke go mmotsa motseletsele wa dipotso fa a letsa.” Puisano ya bone e ne e le sengwe sa go nna jaana:
“A o batla ke tle koo?”
“Nnyaa.”
“A o batla ke leletse ngaka?”
“Nnyaa.”
“A seno se malebana le loeto lwa gago la go ya Bethele?”
“Ee.”
“Ke tla bo ke tshwanelwa ke go tlhalosa gore dithulaganyo tsa mosepele di tsamaya jang. Ke ne ke itumeletse go mmona a fitlhelela mokgele oo.”
Marcellus o ile a tshwanelwa ke go fenya dikgwetlho dingwe gore a kgone go tsaya loeto loo. E re ka a amogela madi a a seng kalo, o ile a boloka madi dingwaga tse pedi gore a kgone go tsaya mosepele wa dikilometara di le 5 400 go ya New York. E re ka a na le mathata a botsogo, o ile a tshwanelwa ke go tsamaya le mongwe yo o ka mo thusang. Sa bofelo, o ne a tlhoka tetla ya ngaka, e a neng a e newa malatsi a se kae pele ga nako e a neng a tshwanetse go tsamaya ka yone.
Fa Marcellus a goroga kwa New York, o ile a tsamaisiwa mo dikagong tsa Brooklyn, Patterson le Wallkill. O ile a bona metšhini e megolo e e gatisang dibuka le Dibaebele mme o ile a ithuta go le gontsi kafa tiro ya rona e rulagantsweng ka gone. Gape o ile a bona lefelo la dipontsho le le bidiwang “Baebele le Leina la Modimo” le la “Batho ba ba Bidiwang ka Leina la ga Jehofa.” O ile a dira ditsala tse dintsi fa a ntse a tsamaisiwa. Ruri loeto lono lo ne lo sa tshwane le lepe!
Ba le bantsi ba tlhaelwa ke mafoko fa ba bua ka go etela kwa Bethele. Fa Marcellus a ne a bodiwa gore a matsapa a a a tsereng a mo solegetse molemo, o ile a araba fela ka tsela e a kgonang ka yone: “Ee. Ee. Ee!”
Go etela Bethele go ka kgothatsa wena le ba lelapa la gago fela jaaka Marcellus. Botlhe ba ba eletsang go etela nngwe ya diofisi tsa rona tsa makala mo lefatsheng lotlhe ba a amogelwa. Goreng o sa re etele?


text:
Jaaka bakoloniale ba basweu ba gateletse molao wa bona mo metseselegaeng ya Batsonga, dithata tsa dikgosi di fokotsegile. Ka bo1920 basweu ba le bantsi ba bone go senyega ga bogosi le moriti wa boganana ba tsa sepolotiki. Ditlholele di bone ‘morafe’ jaaka legae la tlhago la batho ba Seaforika ba tsena mo kgaisanong e e oketsegang le basweu kwa metsesetoropong.
Maemo a ga kgosi a ne a matlafadiwa ke molao ka bo1920 mme, morago ga dingwaga di le 30, ‘bothati jwa morafe’ bo ne ba nna botlhokwa mo thulaganyong ya Bantustan. Go ya ka setso kgosi (hosi) le khansele ya gagwe ba na e le taolo ya bofelo mme ba sa ntse ba bopa karolo e e botlhokwa ya puso mo ditlhopheng tsotlhe tsa Batsong. Bogosi ke ba tsalo e bile bo wela mo go tokololo e e kgolo go gaisa ya losika mo losikeng la bogologolo mo losikeng le le maatla go gaisa mo setlhopheng. Kgosi e ntšhwa e tshwanetse go amogelwa ke khansele mme e tlhomiwe semmuso mo setulong. Fa a ka bo a sa le monnye mo losong lwa ga rraagwe, nkgonne wa ga rragwe ka setlwaedi o ne a ka dira jaaka mmusi wa nakwana.
Mo nakong e e fetileng hosi e ne a la le thata e e kwa godimo. O ne a abelana ka lefatshe le go kganela tshimologong ya dithupiso, meletlo ya thobo le go binela pula; o ne a tsereganya magareng ga maloko a setlhopha le mewa ya badimo; gape o ne a na le maikarabelo a dirile tsotlhe tse di amanang le ntwa le Sesole; Gape o ne a nang le maikarabelo a botsamaisi ba setlhopha, le go sekisa dikgetse tse di masisi le ba ba neng ba ka dira boikuelo go tswa kwa dikgosaneng. O ne a thusiwa ke batlhankedi ba ba neng ba dira ditiro tse di kgethegileng.
Gompieno dikgosi ke badiredipuso ba ba duelwang ba ba rweleng botsamaisi ba bathoba ba leng ka fa tlase ga bona. Ba tshwanetse go duedisa batho ba ba ka fa tlase ga bona lekgetho le go okamela ditirelo tse di jaaka kabo ya metsi a a tsamaisiwang ka dipeipi kgotsa go aga diphaposiborutelo tse dintšhwa. Ba tswelela go tshameka karolo e e botlhokwa jaaka bogare ba boikanyego, boitshupo le go rata setšhaba sa kwa metseselegaeng.
Translated by Lawrence Ndou


text:
Go na le dithulaganyo tse tharo tsa go buna metsi a pula. Kgobokanyo e kgolo ya kgobokanyo ya metsi a pula go tswa ka ntle ga melelwane ya polasa. Kgobokanyo e nnye ke kgobokanyo ya meetse a pula go tswa mo metseng a elelang mo polaseng, fa kgobokanyo e nnye ya kwa godimo ga marulelo, e leng kgobokanyo ya metsi a pula go tswa marulelong a meago.
Metsi a pula a kgobokanywa go tswa mo metsing ao a elelang gaufi le polasa kgotsa mo polotong. Metsi a ka fokotswa lebelo mme a romelwa kwa mathuding, a jaaka jessours tse di dirisiwan kwa Tunisia. Mathudi a a fitlhelwa mo meeleng e e sekameng mafelong a pula ya ngwaga e leng gare ga 100 - 200 mm. Go kgobokanya metsi a pula go ka kgona go oketsa go nna gone ga metsi go lekana le 400 - 500 mm ya pula e e nang ka ngwaga. Mabota matlapa a a bopang dijana tse di seng boteng kgotsa matamo le tselana e boreledi go lokolola metsi phetelela ke dikarolo tsa thulaganyo ya kgobokanyo e kgolo. Metsi a mangwe a a fetelelang a ka bolokwa. Mesola e mengwe e akaretsa go tsosolosa metsi a fa fatshe le go taolo ya morwalela.
Metsi a pula a kgobokanywa ka meretong ya mo tshimong e khutswane fela go ya ka botelele. Ka tlwaelo, se se dirwa ka go tlhoma dijana tse di seng boteng le mesima mo meeleng go kgobokanywa metsi. Metsi otlhe a bolokilwe mo mmung. Thulaganyo e e fokotsa kelelo go tswa mo tshimong le go thibela kgogolego ya mmu.
Metsi a pula a kgobokanywa go tswamo marulelong mme a romelwe ka meedi ya marulelo kgotsa dipeipi kwa tankeng ya go boloka.
Ka tlwaelo pompo e golagantswe mo tankeng. Metsi a fitlhelwa ka go akofa go dirisiwa mo gae.
Mokgwa wa puno ya metsi a pula mo tshimong (IRWH) o tsweleditswe ke babatlisisi ba Mokgatlho wa Khansele ya Dipatlisiso tsa Temothuo ka Mmu, Maemo a bosa le Metsi kwa Bloemfontein.
Mokgwa wa IRWH o na le moreto wa bophara ba 2 m magareng ga methaladi e mengwe ya dijalo le poloko ya metsi a go elela mo dijaneng kgotsa matamong a ma nnye. Kwa morago fa dijana di agilwe, ga go a tshwanelwa go nna le jalo le go lema - go lema le go suga mmu go dirwa kwa lefelong la kelelo mme legogo le a bopega, seo se thusa mo kgogolegong ya metsi. Metsi a kgobokanywang ka tsela e a ka monyelega kwa fatshe mo mmung kwa fatshe ga bokagodimo ba mmu, ka jalo go fokotsa moyafalo.
Mokgwa wa go buna metsi a pula o o kopantshang ditiragatso tsa temothuo tsa go buna metsi, go sa be le go lema sepe, go lema mo sejaneng le go khupetsa mo mebung ya mmopa e kotsi ya komelelo. Go lema mo sejaneng go ra gore mmu kwa lefelong leo metsi a kgoboketswang, sekao matamo a a seng boteng, a sugiwa. Se se ka dirwa ka haraka mme le go netefatsa gore metsi a monyegela mo mmung bonolo.
Mokgwa wa IRWH o ka fokotsa go elela ga metsi ka botlalo go ya go lefela gape le go fokotsa moyafalo go tloga mo bokagodimong ba mmu. Se se ka feletsa ka koketso ya dipoelo ka ntlha ya metsi a a fetang kwa karolong ya medi.
Dipatlisiso kwa Thaba Nchu, mo Profenseng ya Freistata di fitlhetse mokgwa wa IRWH o oketsang poelo ya dijalo tsa selemo: mmidi o oketsegile ka 40%, sonoplomo ka 30% le menawa e e omileng ka 90%.
Go atlanegisitswe go dirisa khupetso mo metsi a elelang go thibela mmu go tsamaya le metsi.
Mesola ya lefelo la sejana:
E thibela go elela ga metsi mo tshimong
Go isa tsenelelo ya metsi kwa godimodimo
Go boloka metsi a bunilweng mo mmung
Go dirisa dikhupetso mo dijaneng go fokotsa moyafalo
Mesola ya metsi a elelang mo lefelong:
Go tlhatlosa go elela ga metsi
Go dira jaaka lefelo la bobedi la bobolokelo ba metsi
Tiriso ya dikhupetso mo lefelong la metsi a elelang go fokotsa moyafalo le go thibela kgogolego ya mmu
Puno ya metsi a pula mo tshimong ga se gwa maleba mo mmung wa motlhaba mme a ka dirisiwa sentle mo mebung ya mmopa kgotsa mebu ya duplex – mebu ya dillaga tse di ganetsanang le go ba gona ga mmopa. Go itse kelo ya mmu wa mmopa, phuthela bontlhanngwe ba mmu mo sebopeng sa seboko mme o leke go se phuthela ka go C.
Moela ga o a tshwanela go feta 8% mo mmung eo e seng ya kgogolege, jaaka letlapa le pula ya ngwaga e tshwanetse go nna gare ga 450 le 700 mm.
Translated by Lawrence Ndou


text:
81Morena Modimo a ntshupetsa jaana: Ka bona tlatlana e e nang le maungo a letlhafula. 2Mme a re: “O bona eng, Amose?”
Ka re: “Ke bona tlatlana e e nang le maungo a letlhafula.”
Ke fa Morena a nthaya a re: “Bokhutlo bo gorogetse morafe wa me wa Iseraele; ga nkitla ke tlhola ke ba rekegela.
3Difela tsa ntlo ya borena di tla fetoga selelo ka sebaka se,” go bua Morena Modimo. “Ditoto tse dintsi di tla gasanngwa go ntse go rile tu!”
4Utlwang, lona ba lo gatelelang bahumanegi, ba lo bogisang batlhoki mo lefatsheng,
5lo re: “Ngwedi o tla rogiwa leng gore re rekise mabele? Sabata o tla fela leng gore re bule difala tsa mabele, re fokotse seelo, re godise tlhwatlhwa, re tsietse ka dikale tse e seng tsona;
13:15
6gore re reke ba ba kwa tlase ka madi le mohumanegi ka ditlhako tse pedi; le gona re tla rekisa dikgofa jaaka mabele.”
7Morena o ikanne ka bogolo jwa ga Jakobe a re: “Ruri, ga nkitla ke lebala ditiro dipe tsa bone ka go sa feleng. 8Lefatshe a ga le na go roroma ka ntlha ya tseo? Ba ba agileng mo go lone a ga ba na go hutsafala botlhe? – Ee, le tla gogomoga lotlhe jaaka noka ya Nile, le huduiwa, le be le kokobela jaaka noka ya Egepeto.”
9Morena Modimo a re: “Ka letsatsi leo ke tla phirimisa letsatsi motshegare, ke fifatsa lefatshe go sa le lesedi.
10Ke tla fetola meletlo ya lona khutsafalo, le difela tsotlhe tsa lona dilelo; ke apesa matheka otlhe ka diaparo tsa khutsafalo, ke dira ditlhogo tsotlhe mafatla; ke lo tlisetsa khutsafalo ya ba ba swetsweng ke ngwana yo o esi, mme bokhutlo jwa teng bo tshwana le letsatsi le le galakang.”
11Morena Modimo o bua a re: “Bonang, malatsi a e tla a ke tla romelang tlala mo lefatsheng ka ona, e seng tlala ya bogobe le e seng lenyora la metsi, mme e le leuba la go utlwa mafoko a Morena. 12Ba tla kgarakgatshega ba tswa lewatleng ba ya lewatleng, ba tswa kwa bokone ba ya kwa botlhabatsatsi, ba kaila go batla Lefoko la Morena, mme ga ba kitla ba le bona.
13Ka sebaka seo, makgarebe a mantle le makau a tla idibala ka lenyora, 14a a ikanang ka ‘Boleo-jwa-Samaria’ a re: ‘Ka bophelo jwa modimo wa gago, Dane!’ Gape: ‘Ka bophelo jwa Tsela-ya-Bereseba!’ a tla wa, mme ga a kitla a tlhola a tsoga.”


text:
111E rile ngwaga o sena go feta, ka nako e dikgosi di a tleng di bolole ka yona, Dafita a roma Joabe le batlhanka ba gagwe le Baiseraele botlhe, ba ya ba senya lefatshe la Baamone, ba dikanyetsa Raba ka ntwa. Dafita ene a setse kwa Jerusalema.
2Ya re ka nako ya thapama, Dafita a sena go rapamologa mo bolaong jwa gagwe, a tsamayatsamaya mo godimo ga ntlo ya kgosi, mme ya re a okomela a le mo godimo ga ntlo, a bona mosadi a tlhapa, mme mosadi yoo o ne a le montle thata. 3Ke fa Dafita a roma, a botsolotsa ka ga mosadi yoo. Ga bolelwa ga twe: “Kana ke ene Batsheba morwadia Eliame, mosadi wa ga Uria wa Mohethe.”
4Dafita a ba a roma barongwi go mmitsa. Ya re a sena go tla kwa go ene, a robala nae. E ne e le gona Batsheba a fetsang itshekologo ya gagwe ya bosadi. Morago ga moo a boela kwa ntlong ya gagwe. 5Mme mosadi yoo a ithwala a roma a begela Dafita a re: “Ke moimana.”
6Ke fa Dafita a roma kwa go Joabe a re: “Romela Uria wa Mohethe kwano go nna.” Mme Joabe a romela Uria kwa go Dafita. 7Ya re Uria a fitlha kwa go ene, Dafita a mmotsa matsogo a ga Joabe le a banna le ka fa tlhabano e tswelelang ka teng. 8Dafita a ba a raya Uria a re: “Fologela kwa lapeng la gago o tlhape dinao.” Ya re Uria a tswa mo ntlong ya kgosi, neo ya kgosi ya mo latela. 9Mme Uria a robala fa mojakong wa ntlo ya kgosi mmogo le batlhanka botlhe ba mongwagwe, a se ka a fologela kwa ntlong ya gagwe. 10Jaanong ya re Dafita a bolelelwa go twe, Uria ga a ka a fologela kwa ntlong ya gagwe, Dafita a botsa Uria a re: “A ga o tswe leetong? Ke ka ntlha ya eng fa o se ka wa ya kwa lapeng la gago?”
11Uria a fetola Dafita a re: “Letlole le mo leobong le Baiseraele le Bajuta ba mo maobong le Joabe mongwame ba thibeletse kwa nageng, a nna nka ya kwa ntlong ya me go ja le go nwa le go robala le mosadi wa me? Ka bophelo jwa gago le ka mowa wa gago, ga nka ke ka dira se se ntseng jalo.”
12Dafita a araba Uria a re: “Tlhola mono le kajeno, mme kamoso ke tla go naya tsela.” Mme Uria a tlhola mo Jerusalema ka letsatsi leo. 13Mme ya re kamoso Dafita a mo laletsa gore a je a nwe nae, mme a mo tagisa; fela ya re mantsiboa, a tswa a robala mo bolaong jwa gagwe mmogo le batlhanka ba mongwagwe, a se ka a fologela kwa ntlong ya gagwe.
14Mo mosong Dafita a kwalela Joabe lokwalo, a lo mo romela ka Uria. 15Mo lokwalong o ne a kwadile a re: “Isang Uria kwa pele mo tlhabanong e e makete, lo be lo mo katoge gore a bolawe a swe.” 16Jaanong ya re Joabe a ntse a dikanyetsa motse ka ntwa, a baya Uria felong fa a itseng banna ba bagale ba le gona. 17Jaanong ya re banna ba motse ba tswa ba tlhabana le Joabe, ba bangwe ba batlhabani, batlhanka ba ga Dafita ba wa; le Uria wa Mohethe a swa.
18Ke fa Joabe a roma a itsise Dafita dilo tsotlhe tsa tlhabano 19a laela morongwi a re: “E re fa o sena go bolelela kgosi dilo tsotlhe tsa tlhabano – 20mme o bona kgosi e galefa, e go raya e re: ‘Ke ka ntlha ya eng fa lo atametse motse go tlhabana? A ga lo itse gore ba hula ba le mo loboteng? 21Abimelege morwa Jerubaale o bolailwe jang? A ga a bolawa ke mosadi ka go latlhela tshilo mo go ene, mosadi a le mo loboteng mo a bileng a swela kwa Thebese? Ke ka ntlha ya eng fa lo atametse lobota jalo?’ Foo o re: ‘Le motlhanka wa gago Uria wa Mohethe o sule.’ ”
22Morongwi a ya a fitlha a bolelela Dafita tsotlhe tse Joabe a di mo laetseng. 23Morongwi a raya Dafita a re: “Banna bale ba ne ba re fenya, ba tswela kwa go rona kwa nageng. Rona ra ba busa go ya kwa kgorong. 24Jaanong bahudi ba ba mo loboteng ba hula batlhanka ba gago; ga swa ba bangwe ba batlhanka ba kgosi; le Uria wa Mohethe motlhanka wa gago o sule.”
25Ke fa Dafita a raya morongwi a re: “Raya Joabe jaana o re: ‘O se ka wa tshwenyega ka ntlha ya selo se; gonne tšhaka e ja yo le yole. Tlhasela motse ka bopelokgale ò o dige!’ Mo kgothatse jalo.”
26E rile mosadi wa ga Uria a utlwa gore Uria monna wa gagwe o sule, a mo lelela. 27Mme ya re sebaka sa go mo lelela se sena go feta, Dafita a roma, a mo itseela mo ntlong ya gagwe, a mo tsholela ngwana wa mosimane. Mme tseo tse Dafita a di dirileng tsa bo di le bosula mo matlhong a Morena.


text:
E a gaisa gonne e na le ditshwantsho le ditiro tseo di ikaeletseng go tokafatsa dipholo le go natlafatsa barutwana
E a gaisa gonne e tshegetsa barutabana ka go ba bolokela nako fa ba ruta le go nolofatsa go ruta ka e akaretsa matlakala a a gatisegang bonolo
E a gaisa gonne e nonofile le go ntsha dipholo tse di atlegileng
This eBook is in ePDF format, which enables you to:
- View the entire book offline on desktop or tablet;
- Search for and highlight text; and
- Add and edit personal notes directly in your eBook.


text:
Go Lebana le Dikotsi Tsa Masetlapelo
E re ka dikotsi tsa masetlapelo a tlholego di ntse di oketsega e bile di senya go feta le fa e le leng pele, ke eng se motho a ka se dirang go lebana le tsone? Mma re bone dikgato di le mmalwa tse di molemo tse di ka tsewang.
Tswa mo lefelong le le kotsi.
Baebele ya re: “Yo o botlhale ke yo o boneng masetlapelo a bo a iphitlha, ba ba se nang maitemogelo ba fetile mme ba tla boga matswela a a botlhoko.” (Diane 22:3) Eno ke kgakololo e e molemo e e ka dirisiwang malebana le kgang ya dikotsi tsa masetlapelo. Fa go ntshiwa tlhagiso ya gore lekgwamolelo le tloga le thunya, gore go ka nna le morwalela kgotsa gore go tla kgwanyape kgotsa sefefo se segolo, go tla bo go le botlhale gore batho ba ba mo lefelong leo ba tswe mo go lone mme ba tshabele kwa lefelong le le sireletsegileng. Botshelo bo botlhokwa go feta ntlo kgotsa dithoto tse dingwe.
Ba bangwe ba ka nna ba kgona go tlhopha go nna mo lefelong le dikotsi tsa masetlapelo a tlholego di sa diregeng thata mo go lone. Kgatiso nngwe ya re: “Dikotsi tsa masetlapelo a tlholego di direga thata mo mafelong a a rileng. Karolo e nnye thata ya lefatshe ke yone e welwang ke bontsi jwa dikotsi tsa masetlapelo a tlholego mme bontsi jwa dikotsi tse dikgolo tsa masetlapelo tsa mo isagweng di tla diragala mo go one mafelo ano.” Ka sekai, seno se ka tswa se le boammaaruri kwa dikgaolong tse di kwa tlase tse di bapileng le lotshitshi kgotsa mo mafelong a thoromo ya lefatshe e ka diregang mo go one. Fa o kgona go tila go nna mo mafelong a a kotsi kgotsa o kgona go fudugela kwa lefelong le le sireletsegileng, o ka fokotsa kgonagalo ya go welwa ke dikotsi tsa masetlapelo.
Nna o ipaakantse.
Le fa o ka tswa o tsere dikgato tsotlhe tsa go tila ditlamorago, o ka nna wa iphitlhela o wetswe ke kotsi e e sa lebelelwang ya masetlapelo. Go ka nna motlhofo gore o e itshokele fa o ipaakantse go sa le gale. Gape seno se dumalana le kgakololo e e mo go Diane 22:3 e e umakilweng pelenyana. A o na le lebokose le le rulagantsweng sentle la dilwana tse o ka di tsayang fa o tswa ka lepotlapotla? Kgatiso ya 1-2-3 of Disaster Education e kgothaletsa gore go tsenngwe dilo tse di latelang mo lebokoseng leo: Dilwana tsa thuso ya potlako, lebotlolo la metsi, dijo tse di sa senyegeng le ditlankana tsa botlhokwa. Gape go tla bo go le botlhale gore o tlotle le lelapa la gago ka mefuta ya dikotsi tsa masetlapelo tse di ka diregang le gore ke eng se se ka dirwang mo maemong mangwe le mangwe.
Dira gore o nne o na le kamano e e gaufi le Modimo.
Seno se ka thusa mo maemong ape fela. Baebele ya re Modimo ke “Rara wa mautlwelobotlhoko a manana le Modimo wa kgomotso yotlhe, yo o re gomotsang mo pitlaganong yotlhe ya rona.” Temana e nngwe e mo tlhalosa e le Modimo “yo o gomotsang ba ba sulafetseng pelo.”—2 Bakorintha 1:3, 4; 7:6.
Modimo o bona dilo tse di diragalelang batho ba ba mo ikanyang. Ke Modimo yo o lorato e bile o re naya kgothatso e e molemo ka ditsela tse di farologaneng. (1 Johane 4:8) Go rapelela moya o o boitshepo wa Modimo o o maatla e seng dikgakgamatso go ka thusa mo maemong ape fela. Moya o o boitshepo o ka gopotsa batho ba ba wetsweng ke masetlapelo ditemana dingwe tsa Baebele tse di gomotsang le tse di nametsang. Ruri batlhanka ba Modimo ba ba ikanyegang ba ka ikutlwa fela jaaka Dafide, kgosi ya kwa Iseraele wa bogologolo, yo o neng a re: “Le fa gone ke tsamaya mo mokgatšheng wa moriti o montsho, ga ke boife sepe se se bosula, gonne o na le nna; thobane ya gago le lore lwa gago ke dilo tse di nkgomotsang.”—Pesalema 23:4.
Go rapelela moya o o boitshepo o o maatla e seng dikgakgamatso go ka thusa mo maemong ape fela
Bakeresete ba a thusana.
Mo lekgolong la ntlha la dingwaga, moporofeti wa Mokeresete e bong Agabuse o ne a re “leuba le legolo le ne le tloga le tla mo lefatsheng lotlhe le le nang le banni; se, tota e bile, se neng sa diragala mo nakong ya ga Kalaudio.” Barutwa ba le bantsi ba ga Jesu ba kwa Judea ba ne ba amiwa thata ke leuba leo. Barutwa ba kwa mafelong a mangwe ba ne ba dira eng fa ba utlwa ka leuba le le wetseng Bakeresete ka bone? Pego ya re: “Ba e leng ba barutwa ba ne ba swetsa, kafa mongwe le mongwe wa bone a neng a ka kgona ka gone, go romela thuso ya go namola kwa bakaulengweng ba ba nnang mo Judea.” (Ditiro 11:28, 29) Ka lorato ba ne ba ba naya dilwana tsa namolo.
Fa go nna le dikotsi tse dikgolo tsa masetlapelo gompieno, batlhanka ba Modimo ba dira se se tshwanang. Basupi ba ga Jehofa ba itsege thata ka go thusa badumedi mmogo le bone. Ka sekai, fa thoromo e kgolo ya lefatshe e ne e itaya Chile ka February 27, 2010, ka potlako fela Basupi ba ga Jehofa ba ne ba thusa ba ba neng ba amegile mo tiragalong eo. Karla, yo ntlo ya gagwe e neng e gogotswe ke tsunami, o ne a re: “Go ne go gomotsa e bile go kgothatsa go bona [Basupi ka nna] ba ba tswang kwa mafelong a a farologaneng ba tla go re thusa mo letsatsing le le latelang. Ga go pelaelo gore Jehofa o ne a re gomotsa a dirisa bopelontle jwa baithaopi bao. Ke ne ke ikutlwa ke ratiwa e bile ke sireletsegile.” Rremogolo wa ga Karla yo e seng Mosupi o ne a bona kafa ba thusitsweng ka teng. O ne a re: “Seno se farologane thata le se ke se boneng ka dingwagangwaga kwa kerekeng e ke e tsenang.” Se a se boneng se ile sa mo tlhotlheletsa gore a kope Basupi ba ga Jehofa gore ba ithute Baebele le ene.
Bakeresete ba thusana go lebana le ditlamorago tsa dikotsi tsa masetlapelo
Go kopanela le batho ba ba ratang Modimo go ka thusa thata ka nako ya mathata. Le fa go ntse jalo, a go tla tsamaya go nna le nako e ka yone go tla bong go se na dikotsi tsa masetlapelo mo lefatsheng? Mma re bone gore Baebele ya reng ka kgang eno.


text:
A Tota re ka Itse Modimo?
“Re ka se itse Modimo.” —Rafilosofi wa lekgolo la ntlha la dingwaga e bong Philo wa kwa Alexandria.
“[Modimo] ga a kgakala le mongwe le mongwe wa rona.” —Saulo wa kwa Tareso, a bua le borafilosofi ba lekgolo la ntlha la dingwaga kwa Athena.
FA O ntse o bala dipolelo tseno tse pedi, ke efe e o dumalanang le yone? Batho ba le bantsi ba bone mafoko a ga Saulo wa Tareso, yo gape a bidiwang moaposetoloi Paulo a gomotsa e bile a kgatlha. (Ditiro 17:26, 27) Gape Baebele e re tlhomamisetsa dilo dingwe. Ka sekai, thapelo ya ga Jesu e tlhomamisetsa balatedi ba gagwe gore ba ka itse Modimo le go segofadiwa ke ene.—Johane 17:3.
Le fa go ntse jalo, baitsefilosofi ba ba jaaka Philo ba ne ba sa dumalane le seo. Ba ne ba re re ka se itse Modimo. Boammaaruri ke eng?
Baebele ya re go na le dilo dingwe ka Modimo tse go leng thata go di tlhaloganya. Ka sekai, mogopolo wa gagwe o o gakgamatsang, boteng jwa botlhale jwa gagwe le gore Mmopi o na le nako e kae a le gone di ka se ka tsa lekanngwa le sepe. Ga re ka ke ra di tlhaloganya. Le fa go ntse jalo, seo ga se re thibele go itse Modimo. Tota e bile, go akanya thata ka dilo tseo go ka re thusa go ‘atamela Modimo.’ (Jakobe 4:8) A re sekaseke dilo dingwe tse re ka se di itseng. Morago ga moo, re tla sekaseka dilo tse re ka di itseng ka Modimo.
Ke Eng Se re Ka se Se Itseng?
TSHIMOLOGO YA MODIMO: Baebele e ruta gore fa e sa le Modimo a le teng “go tswa bosasimologeng go ya bosakhutleng.” (Pesalema 90:2) Ka mafoko a mangwe, Modimo ga a na tshimologo e bile ga a na bokhutlo. Go ya ka batho, “palo ya dingwaga tsa gagwe ga e ka ke ya hukutswa.”—Jobe 36:26.
Kafa o solegelwang molemo ka gone: Modimo o go solofetsa gore fa o ka mo itse, o tla go naya botshelo jo bo sa khutleng. (Johane 17:3) Tsholofetso eo e ne e tla nna boammaaruri jang fa Modimo a ka bo a sa tshelele ruri? Ke “Kgosi ya bosakhutleng” fela e e ka diragatsang tsholofetso eo.—1 Timotheo 1:17.
DIKAKANYO TSA MODIMO: Baebele e ruta gore ‘tlhaloganyo ya Modimo ga e ka ke ya hukudiwa’ ka gonne dikakanyo tsa gagwe di kwa godimo thata ga tsa rona. (Isaia 40:28; 55:9) Go a tshwanela go bo Baebele e botsa jaana: “Ke mang yo o itseng mogopolo wa ga Jehofa, gore a tle a mo laye?”—1 Bakorintha 2:16.
Kafa o solegelwang molemo ka gone: Modimo o kgona go reetsa dithapelo tsa batho ba le dimilione ka nako e le nngwe. (Pesalema 65:2) Tota e bile, o bona thaga nngwe le nngwe e e welang fa fatshe. A Modimo a ka akanya ka dilo di le dintsi mo a ka palelwang ke go go bona le go reetsa dithapelo tsa gago? Nnyaa, ka gonne mogopolo wa gagwe ga o ka ke wa lekanyediwa. Mo godimo ga moo, ‘o botlhokwa go feta dithaga tse dintsi.’—Mathaio 10:29, 31.
DITSELA TSA MODIMO: Baebele e ruta gore batho ba ka “se ka ba batlisisa tiro e Modimo wa boammaaruri a e dirileng go tloga tshimologong go ya bokhutlong.” (Moreri 3:11) Ka jalo, re ka se itse sengwe le sengwe ka Modimo. Botlhale jwa ditsela tsa gagwe bo ka se ka jwa “latedisiwa.” (Baroma 11:33) Le fa go ntse jalo, Modimo o ikemiseditse go senolela batho ba batlang go mo itumedisa ditsela tsa gagwe.—Amose 3:7.
Mogopolo wa gagwe o o gakgamatsang, boteng jwa botlhale jwa gagwe le gore Mmopi o na le nako e kae a le gone, di ka se ka tsa lekanngwa le sepe
Kafa o solegelwang molemo ka gone: Fa o bala le go ithuta Baebele, o tla itse dilo tse dintsi ka Modimo le ditsela tsa gagwe. Seno se raya gore re ka atamalana le Rraarona yo o kwa legodimong ka bosakhutleng.
Se o Ka se Itseng
Le fa re sa kgone go itse dilo dingwe ka Modimo, seo ga se reye gore re ka se kgone go mo itse gotlhelele. Baebele e na le tshedimosetso e ntsi e e ka re thusang go mo itse botoka. Ela tlhoko dikai dingwe:
LEINA LA MODIMO: Baebele e ruta gore Modimo o na le leina. A re: “Ke nna Jehofa. Ke lone leina la me.” Leina la Modimo le tlhaga makgetlho a ka nna 7 000 mo Baebeleng go gaisa leina lepe fela.—Isaia 42:8.
Kafa o solegelwang molemo ka gone: Jesu o ne a bua jaana mo thapelong ya sekao: “Rraarona yo o kwa magodimong, a leina la gago le itshepisiwe.” (Mathaio 6:9) A le wena o ka dirisa leina la Modimo fa o rapela? Jehofa o ikemiseditse go boloka mongwe le mongwe yo o tlotlang leina la gagwe.—Baroma 10:13.
KWA MODIMO A NNANG GONE: Baebele e ruta gore go na le “mafelo” a mabedi a bonno—lobopo le lefatshe le re nnang mo go lone le legodimo kwa dibopiwa tsa moya di nnang gone. (Johane 8:23; 1 Bakorintha 15:44) “Lefelo la bonno” la Mmopi ke gone “kwa magodimong.”—1 Dikgosi 8:43.
Kafa o solegelwang molemo ka gone: O tla kgona go itse Modimo botoka. Mmopi ga se moya o o sa itsiweng o o gongwe le gongwe e bile o le mo go sengwe le sengwe. Jehofa ke motho wa mmatota yo o nnang kwa lefelong la mmatota. Le fa go ntse jalo, “ga go na sebopiwa se se sa bonatshegeng mo ponong ya gagwe.”—Bahebera 4:13.
BOTHO JWA MODIMO: Baebele e ruta gore Jehofa o na le dinonofo tse di molemo. “Modimo ke lorato.” (1 Johane 4:8) Ga a ke a bua maaka. (Tito 1:2) Ga a na tlhaolele, o kutlwelobotlhoko, o pelontle e bile o bonya go galefa. (Ekesodo 34:6; Ditiro 10:34) Go ka gakgamatsa batho ba le bantsi go bo Mmopi a batla go nna le “kamano e e molemo” le batho ba ba mo tlotlang.—Pesalema 25:14.
Kafa o solegelwang molemo ka gone: O ka nna tsala ya ga Jehofa. (Jakobe 2:23) Mme fa o ntse o ithuta botho jwa gagwe, o tla kgona go tlhaloganya dipego tsa Baebele botoka.
‘MMATLE’
Baebele e tlhalosa Jehofa Modimo sentle. Tota e bile, o batla gore o mo itse. Lefoko la gagwe e leng Baebele le solofetsa jaana: “Fa o mmatla, o tla dira gore o mmone” (1 Ditiragalo 28:9) Goreng o sa ithute ka Modimo ka go bala le go akanyetsa kwa teng ka dipego tsa Baebele? Baebele e solofetsa gore fa o dira jalo, Modimo ‘o tla go atamela.’—Jakobe 4:8.
Ka jalo, o ka tswa o ipotsa gore, ‘E re ka nka se kgone go itse sengwe le sengwe ka Mmopi, nka nna tsala ya gagwe jang?’ Akanya ka seno: A tsala e kgolo ya ngaka e tshwanetse ya bo e na le dikirii ya bongaka? Nnyaa! Tsala ya ngaka e ka tswa e na le thutego e e farologaneng. Le fa go ntse jalo, ba ka nna le kamano e e molemo. Se se botlhokwa ke gore tsala eo e itse botho jwa ngaka, se e se ratang le se e sa se rateng. Ka tsela e e tshwanang, o ka ithuta mo Baebeleng gore Jehofa ke motho yo o ntseng jang—sone se o se tlhokang gore o nne le kamano e e molemo le ene.
Go na le go ntsha mabaka a sa utlwaleng ka Mmopi, Baebele e na le tshedimosetso e re e tlhokang gore re itse Modimo. A o ka rata go ithuta mo go oketsegileng ka Jehofa Modimo? Basupi ba ga Jehofa ba na le thulaganyo ya go ithuta Baebele le batho mahala. Re go kgothaletsa gore o ikgolaganye le Basupi ba ba mo lefelong la lona kgotsa o tsene mo website ya rona ya www.jw.org/tn.


text:
91Dikgosi tsotlhe tse di neng di le mo ntlheng ya bophirimatsatsi ya Joretane mo dithabeng le mo nageng e e kwa tlase le ka fa losing lotlhe lwa lewatle le legolo go ya go fitlha kwa Lebanone, e bong tsa Bahethe le Baamori le Bakanana le Baferesi le Bahewi le Bajebusi di ne tsa utlwa dilo tseo. 2Jaanong tsa ikopanya mmogo jaaka monna a le mongwe go tlhabana le Jošua le Baiseraele.
3Mme e rile baagi ba Gibeone ba sena go utlwela tse Jošua a di diretseng Jerigo le Ai,
8:26,28
4le bone ba loga maano, ba itshwantshanya le baeti, ba tsaya dikgetse tse di onetseng, ba di belesa diesele tsa bone, le makuka a weine a a onetseng a a gagogileng a a dibatabata. 5Le gona ba rwala masutlha a ditlhako a mamilwe mo dinaong, ba apara diaparo tse di onetseng. Dijo tsotlhe tsa mfago wa bone di ne di omeletse, di fafarega. 6Ba tla kwa go Jošua kwa bothibelelong jwa kwa Gilegala, ba raya ene le banna ba Iseraele ba re: “Re tswa kwa lefatsheng le le kgakala. Jaanong a ko lo dire kgolagano le rona.”
7Mme banna ba Iseraele ba raya Bahewi bao ba re: “Ka gongwe lo ntse lo agile mo gare ga rona. Re ka dira jang kgolagano le lona?”
Ekes. 23:32
8Jaanong ba raya Jošua ba re: “Rona re batlhanka ba gago.” Mme Jošua a ba botsa a re: “Lo bomang? Lo tswa kae?”
9Ba mo araba ba re: “Batlhanka ba gago ba tswa kwa lefatsheng le le kgakala thata ka ntlha ya leina la Morena, Modimo wa gago. Gonne re utlwile tumedi ya gagwe le tsotlhe tse o di dirileng kwa Egepeto 10le tsotlhe tse o di diretseng dikgosi tse pedi tsa Baamori, tse di neng di le kwa moseja ga Joretane, e bong Sihone, kgosi ya Hešebone le Oge, kgosi ya Basane yo o neng a le kwa Ašetharothe.
11Ke fa bagolo ba rona le baagi botlhe ba lefatshe la rona ba re laela ba re: ‘Itseeleng mefago ya leeto, lo ye go ba kgatlhantsha, lo ba ree lo re: Rona re batlhanka ba lona. Jaanong he dirang kgolagano le rona.’ 12Dinkgwe tsa rona ke tse; ka letsatsi le re bolotseng ka lone go tla kwano go lona tsa bo di le bolelo, fa re di tsaya mo malapeng a rona go nna mefago ya rona. Mme jaanong bonang, di omeletse, e bile di a fafarega. 13Makuka a weine ke a; re a tladitse a sa le mašwa, mme bonang, a gagogile. Diaparo tsa rona le ditlhako tsa rona ke tse; di onetse ka leeto le leleele thata.”
14Ke fa banna9:14 Go tewa ba ga Jošua. ba ngatha mefago ya bone, mme ba sa botse Morena
. 15Mme Jošua a dira kagiso nabo, a dira kgolagano nabo ya gore o tla ba lesa go phela. Le gona dikgosana tsa phuthego tsa ba ikanela jalo.
16Mme ga feta malatsi a le mararo ba sena go dira kgolagano nabo, jaanong ba utlwa gore batho bale ba gaufi le rona, mme ba agile mo gare ga rona. 17Gonne e rile Baiseraele ba fetela pele, ba fitlha kwa metseng ya bone ka letsatsi la boraro; metse ya bone e le Gibeone le Kefira le Beerothe le Khiriathe-Jearime. 18Mme Baiseraele ba se ka ba ba bolaya, ka gonne dikgosana tsa phuthego di ne di ba ikanetse ka Morena, Modimo wa Iseraele; ke fa phuthego yotlhe e ngongoregela dikgosana. 19Mme dikgosana tsotlhe tsa raya phuthego yotlhe tsa re: “Re ba ikanetse ka Morena, Modimo wa Iseraele; ke ka moo re palelwang jaanong ke go ba ama. 20Se re ka se ba direlang ke se: Ba leseng go phela gore bogale bo se ka jwa re wela ka ntlha ya maikano a re a ba ikanetseng.” 21Gape dikgosana tsa ba raya tsa re: “A ba phele, a e nne bafatsi ba dikgong le bagi ba metsi ba phuthego yotlhe.” Mme ga nna jalo jaaka dikgosana di buile.
22Ke fa Jošua a ba bitsa, a bua nabo a re: “Ke ka ntlha ya eng fa lo re tsieditse lwa re, lo kgakala thata le rona, etswe lo agile mo gare ga rona? 23Mme jaanong lo hutsegile, mme ga lo kitla lo khutla ka gope go nna batlhanka le bafatsi ba dikgong le bagi ba metsi ba Tempelana wa Modimo wa me.”
24Ba araba Jošua ba re: “Batlhanka ba gago ba begetswe e le nnete tse Morena, Modimo wa gago, o di laetseng Moše, motlhanka wa gagwe go lo naya lefatshe lotlhe le, le go nyeletsa baagi botlhe ba lefatshe le fa pele ga lona. Ka moo ra boifela maphelo a rona thata ka ntlha ya lona, mme ra dira jalo. 25Mme jaanong, bona, re mo diatleng tsa gago! Dira ka rona tse di siameng tse di tshwanetseng mo matlhong a gago!” 26A ba direla jalo, a ba namolela mo diatleng tsa Baiseraele gore ba se ka ba ba bolaya. 27Ka letsatsi leo Jošua a ba dira bafatsi ba dikgong le bagi ba metsi ba phuthego le ba aletare ya Morena mo felong fa Morena o tla go tlhophang, go fitlhelela kajeno.